
anibersaryo ng muling pagtatatag ng Partido Ko- 
munista ng Pilipinas (PKP) sa gabay ng teorya 
ng Marxismo-Leninismo-Mao- 

ismo. Ipagbunyi natin ang 
mga tagumpay ng Partido 
sa pamumuno sa paki- 
kibaka ng sambaya- 
nang Pilipino pa- 

ra sa pambansang 
paglaya at demok- 

Y rasya laban sa im- 
HA peryalismong 9 
l US at mga 


Be kagalakan nating ipagdiwang ang ika-37 

lokal na mapagsamantalang uring malalaking kompra- 
dor at panginoong maylupa. 

Batiin natin ang lahat ng kadre at kasapi ng ating 
Partido, lahat ng Pulang kumander at mandirigma ng 
Bagong Hukbong Bayan (BHB), lahat ng aktibista sa 
iba't ibang organisasyong masa, lahat ng 
magkakaalyadong pwersa sa National Democratic Front 
of the Philippines (NDFP), lahat ng tauhan ng mga or- 
gano ng kapangyarihang pampulitika at ang malawak 
na masa ng sambayanan sa pagpupunyagi at pagkaka- 
mit ng maniningning na tagumpay sa kasalukuyang 
bagong demokratikong rebolusyon laban sa dayuhang 
monopolyong kapitalismo, katutubong pyudalismo 
Y at burukratang kapitalismo. 

Igawad natin ang pinakamataas na pagpu- 

"” pugay sa ating mga rebolusyonaryong martir 
at parangalan natin sila sa kanilang buong- 
pusong paglilingkod sa sambayanan, ma- 
taas na diwa ng pagsasakripisyo at lahat 
ng ambag nila sa pagsusulong ng rebo- 
lusyonaryong pakikibaka. Inspirasyon natin sila 
para magkamit ng papalaking mga tagumpay. 
we Patuloy nating paigtingin ang mga taktikal 
na opensiba sa buong bansa at ibayo pang pala- 

kamali sa pulitika at ang mga pag- 
kakamali ng burukratismo at ultra- 
demokrasya sa organisasyon. Mata- 
tag nating naitaguyod ang pang- 
ideolohiyang linya ng Marxismo-Le- 
ninismo-Maoismo. Sumulong tayo 
alinsunod sa pangkalahatang linya 
ng demokratikong rebolusyong ba- 
yan sa pamamagitan ng matagalang 
digmang bayan. Napahigpit natin 
ang gagap sa prinsipyo ng demok- 


ratikong sentralismo at sinunod ito 
sa pagbubuo ng organisasyon ng 
Partido. 

Nasa katayuan tayo para saman- 
talahin ang krisis ng pandaigdigang 
sistemang kapitalista at lokal na 
naghaharing sistema at pamunuan 
ang sambayanang Pilipino sa pakiki- 
baka para sa pambansang paglaya at 
demokrasya laban sa imperyalismong 
US at mga lokal na mapagsamanta- 
lang uring malalaking kumprador at 
panginoong maylupa. Nasa gitna ta- 
yo ngayon ng lumalaking kilusang 
masa para ibagsak ang rehimeng Ar- 
royong suportado ng US. Sumusu- 
long ang ligal na demokratikong kilu- 
sang masa. Gayundin ang rebolusyo- 
naryong armadong pakikibaka na si- 
yang pangunahing anyo ng pakikiba- 
ka para sa ganap na pagbabagsak ng 
naghaharing sistema. 

Sinalanta ng krisis ng sobrang 
produksyon sa pangdaigdigang siste- 
mang kapitalista ang mga pwersa ng 


Walang humpay na paglubha 
ng pandaigdigang sistemang kapitalista 


P na lumulubha ang krisis 
ng pandaigdigang sistemang ka- 
pitalista. Nananatiling tigil ang 
ekonomya ng US at iba pang indus- 
triyalisadong kapitalistang bansa. 
Hindi pa nakababangon ang mga 
ito mula sa paghina ng ekonomya 
mula noong 2000. Taas-baba la- 
mang ang tantos ng paglago ng 
mga ito, at minsa'y may pagsirit du- 
lot ng mga salik na labas sa suste- 
nidong pagtaas ng antas ng produk- 
syong industriyal. Ang pinakama- 
tinding sinalanta ng pandaigdigang 
krisis ng kapitalismo ay ang mayo- 
rya ng mga bansa na nakasalig sa 
pagluluwas ng hilaw na materyales, 
batbat ng depisit at baon sa utang. 
Hindi pa nakababangon ang mga 
bansa sa Southeast Asia mula sa 
krisis pang-ekonomya at pampinan- 

sya noong 1997 na ibinunsod ng la- 
bis na suplay ng mala-manupatuk- 
turang panreeksport at ng priba- 
dong konstruksyon. 

Tatlong bilyon o kalahati ng 
sangkatauhan ay nabubuhay sa 
US$2 bawat araw. Ang higit na na- 
kararaming mamamayan ng mundo 
ay nabubuhay sa sukdulang kahi- 
rapan, sa kabila ng katotohanang 
ang kahirapan sa buong mundo'y 
kayang wakasan sa pamamagitan 
ng umiiral na teknolohiya at kahit 
isang porsyento lamang ng panda- 
igdigang gross domestic product. 
Subalit sa ilalim ng pandaigdigang 
sistemang kapitalista, ang monopo- 
lyong burgesya ay dapat makapiga 
ng supertubo mula sa anumang 
umiiral na antas ng produksyon at 
sirkulasyon ng mga kalakal, at mula 


produksyon sa mga imperyalistang 
bansa at lalot higit sa mga atrasa- 
dong bansa. Itinulak nito ang mga 
imperyalistang estado upang maging 
higit na mapandambong, mapanupil 
at agresibo. Kaya ang mamamayan ng 
daigdig ay natutulak at nauudyok na 
tumindig at lumaban. 

Gayon na lamang ang inilalim 
at inilubha ng krisis ng naghaha- 
ring sistemang malakolonyal at ma- 
lapyudal kaya lalong nagiging ma- 
rahas ang mga kontradiksyon sa ha- 
nay ng mga reaksyunaryo. Hindi na 
makapaghari sa dating paraan ang 
mga reaksyunaryo habang ang mga 
nasa kapangyarihan at yaong wala 
ay nagbabantang gumamit ng ar- 
madong pwersa laban sa isa't isa. 
Pinaiigting ng malawak na masa ng 
sambayanan at mga rebolusyona- 
ryong pwersa ang lahat ng anyo ng 
pakikibaka para sa mga saligang re- 
porma at rebolusyonaryong pagba- 
bago. 


rin sa manipulasyon ng kapital sa 
pinansya. Kaya tuluy-tuloy na luma- 
ki lampas sa US$3 trilyon ang pan- 
labas na utang ng mga atrasadong 
bansa. 

Ang mas mataas na teknolohiya 
ay nakapagpapataas sana sa panli- 
punang katangian ng produksyon. 
Subalit higit kailanman, tumiting- 
kad ang pribadong katangian ng 
pag-angkin sa mga bunga ng pag- 
gawa sa ilalim ng neoliberal na pa- 
takaran ng imperyalismo. Sa ilalim 
ng patakarang ito, ang monopo- 
lyong kapitalismo ay pinalalabas na 
“malayang kalakalan” at “malayang 
pamilihan” at ang mga mono- 
polyong kapitalista ay nagkakamal 
ng supertubo at nakatipon ng kapi- 
tal sa pamamagitan ng tahasang 
paggamit sa estado upang mapasa- 


ANG BAYAN Disyembre 26, 2005 


kanila ang mga rekursong pampro- 
duksyon at pampinansya at mga 
kontrata ng estado at upang kalta- 
san ang kita at mga panlipunang 
benepisyo ng proletaryado at iba 
pang anakpawis. 

Kaya bawat panahong lumilipas 
ay palala ang krisis ng sobrang pro- 
duksyon. Natatambak ang imbenta- 
ryo ng mga produktong di mabili 
habang kumikipot ang pamilihan 
dulot ng pagbaba ng kakayahang 
bumili ng masang anakpawis. Mula 
huling bahagi ng dekada 1970, ma- 
yorya ng mga bansang nakasalig sa 
pagluluwas ng hilaw na materyales 
ay tinamaan na ng palagiang pan- 
daigdigang krisis ng sobrang pro- 
duksyon ng agrikultural at mineral 
na hilaw na materyales. Ang so- 
brang produksyong agrikultural sa 
mga industriyal na bansang kapita- 
lista ay hindi lamang nagpapakitid 
sa pandaigdigang pamilihan ng mga 
agrikultural na eksport ng mga atra- 
sadong bansa, kundi sumasakop pa 
sa kanilang mga lokal na pamilihan 
at sumasalanta sa kanilang agrikul- 
tura sa pamamagitan ng pagtatam- 
bak ng sobrang produkto. Ang mas 
episyenteng teknolohiya sa pagmi- 
mina ay nagreresulta din sa mas 
mababang empleyo sa mga mina- 
han at sa labis na suplay ng mga 
mineral sa pandaigdigang pamili- 
han. 

Ang papalubhang istagnasyon, 
depresyon at pagsahol ng ekono- 
mya ng mga atrasadong bansa (na 
mas marami na ngayon dulot ng 

pag-urong ng mga bansa sa dating 
blokeng Soviet) at ang pagliit ng 
sahod at mga benepisyong panlipu- 
nan ng proletaryado sa mga indus- 
triyal na kapitalistang bansa ay 
magkasamang nagpakipot sa pan- 
daigdigang pamilihan para sa mga 
industriyal na kalakal na pampro- 
duksyon at pangkonsumo. Patuloy 
na pinalalaki ng mga nananalo sa 
monopolyo kapitalistang kompeti- 
syon ang organikong komposisyon 
ng kapital (sa pamamagitan ng 
pagpapalaki sa pirming kapital na 
pampataas ng produktibidad at 
pagpapaliit naman sa di pirming ka- 
pital na pansahod). 

Ang mga disbalanse sa ekono- 
mya at ang pabagsak na tantos ng 
tubo sa kanilang mga bansa ay lalo 
pang nagtulak sa mga korporasyong 
multinasyunal na pumasok sa mga 
pamilihan sa ibayong dagat. Kaya 
nagtayo sila roon ng dagdag na 
mga planta para sa pag-aasembol 
ng sasakyan, kagamitang pambahay 
at ilang saligang produktong indus- 
triyal at para sa walang saysay ngu- 
nit matakaw-sa-paggawang pagpo- 
proseso ng mga semiconductor, ka- 
suotan, sapatos, laruan at iba pa sa 
maliliit na pagawaan sa China, In- 
dia, Southeast Asia at iba pang lu- 
gar. Kagagawan ng monopolyong 
burgesya ang istagnasyon at pagla- 
la ng sarili nilang ekonomya, at ka- 
sunod nito'y ang paghahabol ng 
maksimum na tubo sa pamamagitan 
ng pagtatayo ng mga planta sa iba- 
yong dagat. Subalit isinisisi nito sa 
mga atrasadong kliyenteng bansa 
ang pagkawala ng empleyo sa mga 
imperyalistang bansa at nang-uu- 
pat ito ng sobinismo at rasismo la- 
ban sa mga migranteng manggaga- 
wa na kalakha'y pumapasok sa pina- 
kamabababang uri ng trabaho. 

Ginamit ng mga imperyalistang 
kapangyarihan ang kapital sa pi- 
nansya sa anyo ng mga tuwirang 
pamumuhunan at pautang upang 
mapunan ang mga depisit sa badyet 
at kalakalan ng mayorya ng mga 


bansa, mapanatili ang karamihan sa 
kanila bilang tagaeksport ng hilaw 
na materyales at ang ilan bilang ta- 
gareeksport ng mga murang mala- 
manupaktura at gawin silang alipin 
ng utang, na baon sa papalaking 
utang panlabas. Kalakhan ng super- 
tubong hinuhuthot ng mga impe- 
ryalistang kapangyarihan mula sa 
mga atrasadong bansa ay nasa anyo 
ng bayad-utang at tubo sa kalaka-l- 
an, sa halip na kita sa pamumuhu- 
nan sa produksyong industriyal. 

Kasabwat ng kanilang mga im- 
peryalistang amo sa US at West Eu- 
rope, patuloy na pinasasahol ng 
mga gubyerno ng malaking burge- 
syang kumprador sa East Europe at 
sa dating mga republikang Soviet sa 
Central Asia ang kanilang mga ban- 
sa sa larangan ng ekonomya, puliti- 
ka, kultura at moralidad. Naging 
malakolonyal at malapyudal na ang 
katangian ng mga bansang ito. 
Ikinagagalak ng mga gubyerno sa 
East Europe na sinaklaw sila ng Eu- 
ropean Union. Subalit ang mga 
bansa nila ay tambakan lamang ng 
sobrang produkto mula sa US at 
Western Europe. Ang tanging tuwi- 
ran at di tuwirang pamumuhunang 
nakukuha nila ay pampaandar la- 
mang sa mga operasyong imperya- 
lista-malaking kumprador at para sa 
pagpapahusay ng imprastruktura 
para sa mga ito. 

Sa ilalim ng globalisasyon ng 
“malayang pamilihan,” nag-ibayo 
ang pandarambong, pagkaatrasado 
at kahirapan sa mayorya ng mga 
bansa. Bumilis ang konsentrasyon 
at sentralisasyon kapwa ng kapital 
sa produksyon at sa pinansya sa 
mga pandaigdigang sentro ng kapi- 
talismo (ang US, Japan at European 
Union). Mula noong dekada 1980, 
hinigop ng US ang kalakhan ng ka- 
pital mula sa ibayong dagat, laluna 
mula sa mga alyado nitong impe- 
ryalista at mga bansang prodyuser 
ng langis, kaya sa buong mundo ito 
na ang naging pinakamalaking 
mangungutang. Sa kasalukuyan, 

US58.5 trilyon ang panlabas na 
utang ng US. Ginamit ang utang na 
ito upang magbunsod ng ispekula- 
syong pinansyal sa mga sapi, bono 
at pagsasanib ng mga korporasyon, 
palobohin ang halaga ng mga pag- 
aari ng mga kumpanya at pondohan 
ang lumalaking depisit sa kalakalan 
bunsod ng maramihang importa- 
syon ng mga produktong pangkon- 
sumo (laluna mula sa Japan, South 
Korea, Taiwan at China). 

Bago ang taong 2000, kung kai- 
lan nagsimulang bumagsak ang 
stockmarket ng US noong Marso at 
bumulusok ang produksyong indus- 
triyal noong Oktubre, ipinagmalaki 
ng US sa ilalim ng rehimeng Clinton 
ang pagkakatatag nito ng isang 
“bagong ekonomya” na walang im- 
plasyon sa kabila ng pagkakaroon 
ng todong empleyo at mataas na 
antas ng pagkonsumo dahil umano 
sa nangungunang papel nito sa pro- 
duksyong hi-tech. Ipinangalanda- 
kan ang ekonomya ng US bilang 
“pangunahing motor” ng pandaig- 
digang paglago ng ekonomya at bi- 
lang “pinakahuling maaasahang pa- 
milihan” sa harap ng istagnasyon 
ng Japan at Germany. Sa likod ng 

kinang mula 1995-2000, ang eko- 
nomya ng US ay tagibang na lumi- 
likha ng sobrang produktong elek- 
tronik at ilan pang kalakal at kasa- 
bay nito'y nagpapahina ng kapasi- 
dad na lumikha at magbenta ng mas 
maraming klase ng manupakturang 
pangkonsumo sa pamamagitan ng 
pangungutang ng pang-angkat sa 
mga ito. 

Ang biglang pagdausdos ng 
ekonomya ng US nong 2000 ay ibi- 
nadya ng krisis pampinansya sa 
Southeast Asia noong 1997. Ang 
mga iniluluwas na malamanupaktu- 
ra ng Southeast Asia ay naipit ng 
mga eksport ng gayon ding mga 
produkto mula China. Ang kasag- 
sagan ng pribadong konstruksyon 
na tinustusan ng mga pautang mu- 
la sa mga dayuhang bangkong ko- 
mersyal ay naubusan na ng hangin 
dahil sa napakalaking sobrang ka- 
pasidad. Nag-uwian sa mga impe- 
ryalistang bansa ang ispekulatibong 
pamumuhunang portfolio sa rehi- 
yon. Bumulusok ang mga lokal na 
salapi kontra sa dolyar ng US. Ang 
krisis ng Southeast Asia ay sinun- 
dan ng krisis sa South Korea, Brazil, 
Russia, Argentina at iba pang tina- 
guriang umuusbong na pamilihan. 

Mula noon, ang paglago ng eko- 
nomya ng US at iba pang imperya- 
listang bansa ay ginipit ng kumiki- 
pot na pandaigdigang pamilihan 
para sa mga kagamitang elektronik, 
kagamitang pambahay, sasakyan, 
bakal na pangkonstruksyon, mga 
eroplano at iba pa. Di hamak na 
mas napinsala ang ilang atrasadong 
bansang gumagawa ng mga pang- 
eksport na malamanupaktura. Suba- 
lit ang dumanas ng pinakamalub- 
hang pinsala ay ang mayorya ng 
mga atrasadong bansang nakasalig 
sa pag-eeksport ng hilaw na mate- 
ryales. Pinahihirapan sila ng papa- 
laking depisit sa badyet at kalaka- 
lan, bumibigat na pasaning utang 
at napupwersang magtaas ng buwis 
kahit bagsak ang ekonomya at ba- 
wasan pang lalo ang gastos, ma- 


ging sa pinakasaligang mga serbi- 
syong panlipunan. 

Sinamantala ng rehimeng Bush 
ang mga atake noong Setyembre 
11, 2001 upang mang-upat ng gera 
sa ngalan ng “digma laban sa tero- 
rismo” at maglunsad ng gera laban 
sa Afghanistan at Iraq para ubusin 
ang nakaimbak na kagamitang mili- 
tar at palitan ang mga ito sa pama- 
magitan ng pinag-ibayong produk- 
syong pandigma. Tinatawag itong 
military Keynesianism na naglala- 
yong pasikarin ang tigil na ekono- 
mya ng US. Ito raw ang kinakaila- 
ngang pansuhay sa nagpapatuloy 
na patakaran ng globalisasyon ng 
“malayang pamilihan.” Kaugnay ni- 
to, pinalaki ng US ang taunang gas- 
tusing militar tungong US$455 bi- 
lyon. 

Hindi nagpapakasapat ang rehi- 
meng Bush sa kagyat na layuning 
muling buhayin ang ekonomya ng 
US sa pamamagitan ng produksyong 
pandigma. Nagsisikap itong magtu- 
lak ng isang komprehensibong pla- 
no, ang “Project for a New American 
Century,” na idinisenyo ng mga ti- 
naguriang neokonserbatibo sa pag- 
susulong ng Pax Americana sa ika- 
21 siglo. Hangad nitong gamitin 
ang “buong hanay” ng kapangyari- 
han ng US, laluna ang high-tech na 
mga sandatang pandigma, upang 
maglunsad ng mga panansalang ak- 
syon laban sa mga kaaway at kari- 
bal nito, aktwal man o potensyal, 
magpalawak ng teritoryong pang- 
ekonomya (mga mapagkukunan ng 
hilaw na materyales, pamilihan, 
mapaglalagakan ng puhunan at sak- 
law ng impluwensya) at palaga- 
napin ang “malayang pamilihan” at 
ipataw ang “demokrasya.” 

Mabilis at masyado nang bina- 
banat ng US ang sarili mula nang 
malansag ang mga rebisyunistang 
rehimen at bumagsak ang Soviet 
Union noong 1989-91. Napasobra 
ang galaw nito bilang nag-iisang 
superpower. Dalawang gerang 
agresyon na ang inilunsad nito la- 

ban sa Iraq (huwag nang banggitin 
pa ang unilateral na gerang pang- 
himpapawid ng US kasabay ang mga 
pang-iipit sa ekonomya sa pagitan 
ng dalawang gerang ito) sa layu- 
ning agawin ang mayamang rekur- 
song langis at magtayo ng mga ba- 
se roon upang pahigpitin ang kon- 
trol ng US sa buong Middle East. Si- 
nulsulan nito ang pagwawatak- 
watak ng Yugoslavia upang ipataw 
ang kapangyarihan nito sa Balkans, 
salisihan ang Russia at makapagta- 
yo ng mga base sa Eastern Europe 
at sa Mediterranean. Nagkaroon ito 
ng mga base at ng higit na akses sa 
rekursong langis sa Caspian Sea at 
Central Asia bunga ng pananalakay 
nito sa Balkans, Afghanistan at 
Iraq. 

Subalit napakalinaw na masya- 
do nang nababatak ng US ang sari- 
li at nagpapamalas ito ng lahatang- 
panig na mga kahinaan sa pagkaka- 
sadlak nito sa kumunoy sa Iraq. 
Nagsusulong ng armadong paglaban 
ang samabayanang Iraqi, at naka- 
panlipol na sila ng mahigit 2,200 at 
nakasugat ng mahigit 20,000 tro- 
pang US. Napwersa nito ang US na 
gumastos ng mahigit US$220 bilyon 
sa loob ng kulang sa tatlong taon. 
Ang pagpatay ng US sa mahigit 
250,000 Iraqi ay nagpatibay la- 
mang sa paglaban ng sambayanang 
Iraqi. Inilalantad ng paglabang ito 
ang mga kahinaan at bulnerabilidad 
ng imperyalistang kapangyarihan 
ng US. 

Lalo lamang ipapahamak ng US 
ang sarili sa pananatili nito sa Iraq 
sa pamamagitan ng plano nitong 
magmantini doon ng napakalaking 
moog na embahada sa Baghdad at 
14 na base militar. Haling ito sa 
premyong langis sa Iraq at buong 
Middle East. Sa pamamagitan ng 
kontrol sa Iraq, nais din nitong pa- 
natilihin ang paghaharing US- 
Zionist laban sa mamamayang Pa- 
lestino at Arabo. Subalit natatali 
ito ng rebolusyonaryong armadong 
pakikibaka ng sambayanang Iraqi at 

napupwersang magbawas ng pansin 
sa mga lokal na suliraning panlipu- 
nan at sa mga rekisito ng pagma- 
mantini ng dominasyon nito sa na- 
pakarami pang bansa. 

Sa pagsusulong ng kani-kani- 
lang interes, may mga mariing pag- 
tutuol ang France, Germany, Russia 
at China laban sa US kaugnay ng 
ikalawang gerang agresyon laban sa 
Iraq. Kalaunan, ang mga di pagka- 
kasundong ito ay natabunan ha- 
bang sinasalakay at sinasakop ng 
US ang Iraq. Gayunman, ang usapin 
ng Iraq ay patuloy na gumugulo sa 
relasyon sa hanay ng magkakaalya- 
dong imperyalista dahil sa garapal 
na kagustuhan ng US na solohin 
ang pakinabang ng gera. Anu't anu- 
man, nagsisikap ang magkakaalya- 
dong imperyalista na pagtugma- 
tugmain ang kanilang mga interes 
sa kapinsalaan ng Iraq at mamama- 
yang Iraqi. Sa sobrang pagtutuon 
ng pansin sa Iraq, humihina ang US 
sa ibang bahagi ng mundo, kabi- 
lang ang East Asia at Latin America. 
Maging sa paligid ng Iraq, ang Syria 
at Iran ay nagpapamalas ng pani- 
nindigang palaban. 

Nahihikayat ang paglaban ng 
mamamayan ng daigdig para sa 
pambansa at panlipunang paglaya, 
gayundin ang paggigiit ng mga 
bansa at gubyerno ng pambansang 
kasarinlan. Kinasusuklaman ngayon 
ng mamamayan ng daigdig ang US 
bilang Numero Unong kapangyari- 
hang imperyalista at terorista dahil 
sa walang patumangga nitong pan- 
darambong at panggegera. Kinu- 
kundena nila ang mga gubyerno ng 
US at ng UK sa pagsalakay at pag- 
sakop sa Iraq batay sa gawa- 
gawang mga kadahilanan (kaugnay 
ng mga mapanlipol na sandata at 
ugnay sa Al Qaida). Kinamumuhian 
nila ang imperyalismong US sa pag- 
sasangkalan nito sa atakeng 9-11 
upang maglunsad ng sariling impe- 
ryalistang terorismo, palawakin ang 
monopolyong interes ng mga em- 
presang multinasyunal nito at 

mang-upat ng terorismo ng estado 
sa buong mundo. 

Sa ngalan ng permanenteng 
“gera laban sa terorismo,” isinaba- 
tas ng US ang USA Patriot Act 
upang supilin ang mga kalayaang 
sibil ng mamamayang Amerikano at 
manulsol ng jingoismo, rasismo at 
panatisismo sa relihiyon, laluna la- 
ban sa mamamayang Arabo at mga 
sumasampalataya sa Islam. Itinulak 
nito ang ibang bansa na mag-udyok 
ng isteryang “anti-terorista,” mag- 
balangkas ng mga batas para sa pa- 
sismo, palabasing “terorista” ang 
mga kilusan para sa pambansang 
paglaya at mga anti-imperyalistang 
lider at aktibista at pahintulutan 
ang mga pwersang militar at ahen- 
syang paniktik ng US na mandukot 
ng mga tao, tortyurin sila sa mga li- 
him na bilangguan at pahintulutan 
ang karagdagang mga istasyon para 
sa pag-eespiya at mga base militar 
sa kanilang mga teritoryo. 

Galit na galit ang mamamayang 
Amerikano sa patakaran ni Bush na 
bawasan pa ang mga regular na tra- 
baho, laki ng sahod, mga panlipu- 
nang benepisyo at serbisyo, at 
magtuon ng mga rekurso tungo sa 
military-industrial complex at sa ma- 
kinaryang pandigma. Ikinagagalit 
nila na ang mga kabataang lalaki at 
babae mula sa uring manggagawa 
ay ipinadadala sa gera, na ang dam- 
buhalang mga rekurso ng estado ay 
ibinabaling sa produksyong pandig- 
ma, mga gerang agresyon at napa- 

karaming ahensyang paniktik para 
maitayo ang isang estadong pulis 
(police state) sa US sa ngalan ng 
pambansang seguridad: gayong 
kung tutuusi'y wala o maliit na ha- 
laga lamang ang inilalaan para sa 
agarang pagkumpuni ng mga im- 
prastruktura tulad ng mga dike sa 
New Orleans at pagtiyak sa kaligta- 
san ng mahihirap na mamamayan 
mula sa bagyong Katrina. 

Ginagamit ng US ang Group of 
8, ang OECD, ang IMF, World Bank, 
WTO, ang UN Security Council at 
mga alyansang multilateral at bila- 
teral upang palawakin at patatagin 
ang paghahari nito sa iba't ibang 
panig ng mundo at kasabay nito'y 
imantini ang alyansa nito sa ibang 
imperyalistang kapangyarihan la- 
ban sa mamamayan ng daigdig. Su- 
balit di maiiwasang magpabagu- 
bago ang hanayan ng mga imperya- 
listang kapangyarihan laban sa isa't 
isa kapag lalo pang lumubha ang 
krisis ng pandaigdigang sistemang 
kapitalista, kapag humina ang US 
bunsod ng unilateralistang kapala- 
luan at sobrang pagbatak ng impe- 
ryal na saklaw nito, kapag nagkani- 
kanila nang paninindigan at landas 
ng pagkilos ang iba't ibang impe- 
ryalistang kapangyarihan at ang 
maraming bansa at gubyerno, at ka- 
pag naagaw ng mga rebolusyona- 
ryong pwersa ang inisyatiba upang 
magpalakas at sumulong. 

Ang kompetisyon sa ekonomya 
at ribalan sa pulitika ng mga impe- 
ryalistang kapangyarihan ay mala- 
mang na umigting pa dahil unang- 
una'y sinisikap ng US na solohin 
ang mga biyaya ng gera. Inilantad 
ito ng mga kontradiksyon sa pagi- 
tan ng US, UK, France at Germany 
sa usapin ng pagsalakay sa Iraq no- 
ong 2003. Ang sobrang kasibaan ng 
US ay naghuhudyat sa ibang ka- 
pangyarihang imperyalista na pa- 
ngalagaan ang sarili nilang interes 
at kumilos laban sa pagkaganid ng 
US. Tiyak na kikitid ang puwang pa- 
ra sa mahinahong pagbibigayan sa 

hanay ng mga imperyalistang ka- 
pangyarihan sa gitna ng papalub- 
hang krisis ng pandaigdigang siste- 
mang kapitalista at sa harap ng 
paglawak at pag-iibayo ng mga re- 
bolusyonaryong pakikibaka ng ma- 
mamayan at pagdami ng mga ban- 
sang naggigiit ng kanilang pamban- 
sang kasarinlan. 

Sa kasalukuyan, tumitindi ang 
mga kontradiksyon sa pagitan ng 
US at iba pang imperyalistang ka- 
pangyarihan sa mga usapin sa eko- 
nomya, pinansya, kalakalan, puliti- 
ka at militar. Nakikita ang mga ito 
sa mga usapang bilateral at multila- 
teral. Sa ngayon, nareresolba pa 
ang mga hidwaang ito sa kapinsala- 
an ng mga atrasadong kliyenteng 
bansa. Ngunit kaalinsabay, ang 
ilang bansa ay naggigiit ng kani- 
lang karapatan sa pambansang ka- 
sarinlan at kaunlaran. Sa kanilang 
reaksyon sa labis na mga imposi- 
syon ng mga imperyalista, napagta- 
tanto nila ang kanilang halaga sa 
pandaigdigang sistemang kapitalis- 
ta o nauudyok silang kumilos para 
ipagtanggol ang sariling pamban- 
sang interes. Sa kontekstong ito, 
nakikita nating nagbubuklod ang 
China, India, Pakistan, Brazil at 
mas maliliit na atrasadong bansa, 
laban sa mapagsamantala at ma- 
pang-aping mga imposisyon ng US 
at iba pang imperyalistang ka- 
pangyarihan. 

Ang Democratic People's Repub- 
lic of Korea, Cuba, Venezuela at 
Zimbabwe ay kabilang sa pinakama- 
susugid sa pagtatanggol ng kani- 
lang pambansang kasarinlan at mga 
hangaring panlipunan. Ang China, 
Russia, Kazakhstan, Kyrgyzstan, 
Tajikistan at Uzbekistan ay yumu- 
yukod sa US ngunit mapagbantay sa 
pagpasok nito sa Central Asia. Kaya 
nagsama-sama ang mga ito sa 
Shanghai Cooperation Organiza- 
tion. Nakikipagtulungan ang China 
at Russia sa US sa pinakamaraming 
posibleng usapin ngunit nagsisikap 
din silang pangalagaan ang kani- 

lang pambansang interes. Gayon na 
lamang kalaki ang mga bansang ito 
na may signipikanteng dami ng in- 
dustriya at armas nukleyar, kaya 
hindi sila basta madiktahan. Katu- 
nayan, kaya pa nga nilang magma- 
niobra at pag-away-awayin ang 
mga mas makapangyarihan at mas 
mayayamang bansa. 

Ipinamamarali ng US na ang 
China ay isang malaking tagumpay 
sa kapitalistang pag-unlad at tini- 
tingnan ito bilang potensyal na ka- 
ribal, laluna sa East Asia. Ngunit 
ang turing lamang ng China sa sari- 
li ay papaunlad o atrasadong bansa 
batay sa napakalaki nitong popula- 
syon. Naisapribado na nito ang mga 
empresang industriyal na pag-aari 
ng estado at ang mga komunang 
agrikultural. Binago na ng dayu- 
hang pamumuhunan ang direksyon 
ng ekonomya nito. May malaki 
itong panlabas na utang (US5233.3 
bilyon) kasabay ng paghawak nito 
ng malaking halaga ng mga bonong 
US. Bantog ang China sa napakala- 
ki nitong eksport, kung saan mahi- 
git 70% ay mga malamanupak- 
turang may mababang dagdag-hala- 
ga para sa mga konsyumer sa mga 
imperyalistang bansa. Subalit 60- 
80% ng halaga ng mga eksport ay 
produkto ng mga dayong kumpa- 
nyang nakabase sa China. Sampung 
porsyento ng populasyon ng China 
ay nabubuhay nang marangya ha- 
bang 90% ay nagdarahop. Kabilang 

sa pinakanagdarahop at di nasisiya- 
han ang mga manggagawang sinipa 
mula sa mga empresa ng estado at 
mga magsasaka. Kaya mahigit 
74,000 nang sagupaan sa pagitan 
ng masa at mga awtoridad ang na- 
ganap mula noong nakaraang taon. 

Anu't anuman, ang China ay 
naggigiit ng sariling pambansang 
interes kaugnay ng Taiwan at iba 
pang isyu. Sa ilang pagkakataon, 
tumindig ito laban sa US. Tinulu- 
ngan nito ang US sa pagpapatawag 
ng mga kumperensya upang maki- 
pagnegosasyon sa Democratic 
People's Republic of Korea kaugnay 
ng mga sandatang nukleyar. Subalit 
hanggang ngayon ay matatag pang 
nakatitindig ang DPRK laban sa 
mga nukleyar na blakmeyl, banta 
ng pananalakay at dikta ng US. Na- 
kita rin ng mga bansa sa ASEAN ang 
pangangailangang magkaroon ng 
relasyong pang-ekonomya at pang- 
kalakalan sa China bilang pansalu- 
ngat sa dominasyon ng US sa East 
Asia. 

Tumitindig ang malawak na ma- 
sa ng sambayanan laban sa impe- 
ryalismong US bilang Numero Uno 
nilang kaaway, gayundin laban sa 
iba pang imperyalistang kapangya- 
rihan at mga papet na estado na pi- 

nakamahihigpit na alyado ng US sa 
pandaigdigan o panrehiyong sak- 
law. Nagtatayo sila ng mga organi- 
sasyong masa batay sa interes na 
makauri, sektoral o multisektoral 
gayundin sa mga usaping tulad ng 
pambansa at panlipunang kalayaan, 
pag-unlad ng ekonomya, karapa- 
tang-tao, pagtutol sa gera, pagka- 
kapantay-pantay ng mga lahi at ka- 
sarian, pangangalaga sa kalikasan 
at iba pa. 

Kalahok sila sa mga kilusang 
may pambansa, panrehiyon at pan- 
daigdigang saklaw. Sa ngayon, ang 
International League of People's 
Struggle ang pinakamalawak na 
progresibong kilusang masa, na na- 
katuon sa 18 mayor na mga usapin. 
Sa taglay nitong anti-imperyalis- 
tang katangian at mga layunin, ma- 
tingkad itong naiiba sa mga porma- 
syong repormista at “civil society”, 
kabilang ang World Social Forum na 
pinopondohan ng mga imperyalis- 
ta, at nakatuon sa repormismo at 
pagpapahusay ng imperyalistang 
sistema. Namumukod ang mga de- 
mokratikong organisasyong masa sa 
Pilipinas sa pagpapaunlad ng mga 
relasyong bilateral at multilateral 
sa mga organisasyon ng mamama- 
yan sa ibang bansa. 

Batay sa pagkakaisang anti-im- 
peryalista, nagpapaunlad ang Parti- 
do ng mga relasyon ng pagkakapan- 
tay-pantay, paggagalangan at pag- 
tutulungan sa pinakamaraming po- 
sibleng partido komunista at parti- 
dong manggagawa. Sa sarili nitong 


katayuan bilang pormasyong nag- 
kakaisang prente at bilang kinata- 
wan ng demokratikong gubyernong 
bayan, nagpapaunlad ang National 
Democratic Front of the Philippines 
ng mapagkaibigang relasyon at ko- 
operasyon sa mga gubyerno sa 
ibang bansa, sa kanilang mga ahen- 
sya, mga institusyon at mga orga- 
nisasyong di-panggubyerno (o mga 
NGO), mga kilusan para sa pamban- 
sang paglaya at iba pang rebolu- 
syonaryong kilusan. 

Aktibo ang Partido sa pakiki- 
pag-ugnayan at pakikipagtulungan 
sa mga partidong Marxista-Leninis- 
ta-Maoista at mga progresibong or- 
ganisasyong masa. Nabubuo ang 
mga ito sa iba't ibang bayan sa da- 
igdig upang makibaka para sa pam- 
bansang kalayaan, demokrasya, so- 
syalismo at pandaigdigang kapaya- 
paan laban sa imperyalismo at la- 
hat ng reaksyon. Nagsisikap silang 
palaganapin ang estratehikong li- 
nya ng matagalang digmang bayan 
bilang paraan ng paglaban at mala- 
o'y paggapi sa mga imperyalista. 

Lumalakas at sumusulong ang 
mga armadong rebolusyonaryong 
kilusan ng mamamayan para sa 
pambansa at panlipunang paglaya 
sa Iraq, Afghanistan, Colombia, In- 
dia, Nepal, Pilipinas, Turkey at iba 
pang bansa. Darami pa ang mga ito 
habang lumulubha ang pandaigdi- 
gang krisis sa ekonomya at habang 
lalong nasasadlak ang US sa isa o 
ilang bansa at napupwersa itong lu- 
wagan ang kontrol sa daigdig. 


Bulok na rehimen sa bulok 
na naghaharing sistema 


N: palagiang krisis ang naghaharing malakolonyal at malapyudal na 
sistema sa Pilipinas. Ang aspetong malakolonyal ay tumutukoy sa di 
tuwirang paghahari ng imperyalismong US sa pamamagitan ng mga pa- 
pet na upisyal, mula sa pambansang antas pababa. Ang aspetong mala- 
pyudal ay tumutukoy sa lokal na makauring paghahari ng malaking bur- 
gesyang komprador at uring panginoong maylupa. 

Ang pang-aapi at pagsasamantala sa sambayanang Pilipino ng dayu- 

hang monopolyong kapitalismo, 
katutubong pyudalismo at burukra- 
tang kapitalismo ay nagreresulta sa 
tuluy-tuloy na proseso ng pagkabu- 
lok ng naghaharing sistema. Ang 
obhetibong kundisyon ay matabang 
lupa para sa pagbubuo ng mga su- 
hetibong pwersa ng rebolusyon at 
pagpapakilos sa malawak na masa 
ng sambayanan. 

Ang naghaharing pangkating 
Arroyo ang pangunahing papet 
ngayon ng imperyalismong US, ang 
pangunahing kinatawan ng lokal na 
mapagsamantalang uri at ang pa- 
ngunahing tagapagtaguyod ng bu- 
rukratang kapitalismo. Dahil 
nakakahon ito sa balangkas ng bu- 
lok na naghaharing sistema, 
anupa't bulok din ang pangkating 
Arroyo. Masugid nitong sinusunod 
ang mga pampulitika at pang- 
ekonomyang dikta ng US at ng lo- 
kal na mapagsamantalang mga uri 
upang hamakin at pahirapan ang 
bayan. Sa pamamagitan ng buruk- 
ratikong korapsyon, lubos na naba- 
bayaran ang pagiging sunud-sunu- 
ran ng rehimen. 

Sa ilalim ng dominasyon ng im- 
peryalismong US, ang ekonomya ng 
Pilipinas ay napananatiling agraryo 
at malapyudal. Ang pangunahing 
pwersa ng produksyon nito ay ang 
mahigit 13 milyong ektarya ng lu- 
pang agrikultural at ang mga mag- 
sasaka na bumubuo ng 75% ng po- 
pulasyon. Ang proletaryado ay hu- 
migit-kumulang 15% lamang ng 
populasyon (9% sa manupaktura at 
ang iba sa mga minahan, mga pam- 
publikong yutilidad at iba pa). Ang 
industriya ay lubos na nakasalig sa 
imported na kagamitan, langis at 
iba pang sangkap. Ang kawalan ng 
pambansang industriyalisasyon at 
reporma sa lupa ay naglagay sa Pi- 
lipinas sa katayuang atrasado at la- 
ganap na kahirapan. Ang paglala- 
bas-masok ng mga kontraktwal na 
manggagawa sa ibayong dagat na 
mula sa uring manggagawa, magsa- 

saka at petiburgesyang lunsod ay 
hindi bumabago sa batayang pag- 
kakahati ng mga uri sa Pilipinas. 

Sa ilalim ng patakarang globali- 
sasyon ng “malayang pamilihan,” 
binabalewala ng reaksyunaryong 
gubyerno ang panawagan ng bayan 
para sa reporma sa lupa at pamban- 
sang industriyalisasyon. Sinasa- 
mantala ng dayong monopolyong 
kapitalismo ang denasyunalisasyon 
ng ekonomya ng Pilipinas, pagsa- 
sapribado ng mga kumikitang pag- 
aari ng estado, liberalisasyon ng 
kalakalan at pamumuhunan, at de- 
regulasyon ng proteksyon para sa 
masang anakpawis, kababaihan, 
mga bata at kalikasan. Iniurong na 
ng reaksyunaryong gubyerno ang 
huwad nitong reporma sa lupa at 
hayagan na nitong itinataguyod 
ang pribadong akumulasyon at kon- 
sentrasyon ng lupa. Ang mga cer- 
tificate of land ownership award 
(CLOA), certificate of land transfer 
(CLT), emancipation patent (EP) , 
at pamamahagi ng mga sapi sa mga 
korporasyong agrikultural ay basta 
na lamang ibinabasura o binibili 
nang mura. 

Ang pambayad sa mga inaang- 
kat na kalakal na pamproduksyon at 
pangkonsumo ay iniaasa ng Pilipi- 
nas sa kita sa pag-eeksport ng mga 


pangunahing produktong agrikul- 
tural at mineral, sa remitans ng 
mga migranteng manggagawa at sa 
papalaking utang panlabas. Sa 
pag-aalis ng mga taripa alinsunod 
sa globalisasyon ng “malayang pa- 
milihan,” bukas na bukas ang Pili- 
pinas sa pagtatambak ng mga so- 
brang produktong agrikultural mu- 
la sa ibang bansa, na lumulugi sa 
mga magsasaka at gumigiba sa 
pambansang seguridad sa pagkain. 
Bumabagsak din ang produksyon 
ng mga agrikultural na eksport da- 
hil di nito kayang makipagkumpi- 
tensya sa mga produktong sinusub- 
sidyuhan nang malaki ng mga im- 
peryalistang bansa. 

Ang halaga ng mga inaangkat 
na manupaktura ay tuluy-tuloy na 
tumataas relatibo sa mas mabilis 
na pagbagsak ng presyo ng mga 
pangunahing eksport ng Pilipinas, 
lalupa't may matagalang sobrang 
suplay ng mga produktong agrikul- 
tural at mineral sa pandaigdigang 
pamilihan. Kaya palaki nang palaki 
ang palagiang depisit sa kalakalan 
at humahantong ito sa walang 
kaparis na paglaki ng utang panla- 
bas. Dahil napakalaki ng imported 
na sangkap at sadyang sobrang 
pagpepresyo (sa pamamagitan ng 
transfer-pricing at iba pang para- 
an), napakaliit ng kinikita sa pag- 
eeksport ng mga malamanupaktu- 
rang may mababang dagdag-hala- 
ga. Lalo pa itong pinaliliit ng ma- 
tagalang malakihang pagbagsak ng 
pamilihan para sa semiconductors 
(na pinagmumulan ng 75% ng ka- 
buuang kita sa eksport) at iba 
pang malamanupaktura. 

Aabot sa SUS8.5 bilyon ang ki- 
nita ng mahigit walong milyong 
kontraktwal na manggagawa sa 
ibayong dagat (halos 10% ng po- 
pulasyon) at inaasahang kikita sila 
ng mahigit SUS10 bilyon sa susu- 
nod na taon. Daig pa nito ang ne- 
tong kita mula sa pagrereeksport 
ng semiconductors at sa pag-eeks- 

port ng mga pangunahing produk- 
tong agrikultural. Gayunman, ka- 
lakhan nito ay ginagasta sa pag- 
aangkat ng mga produktong pang- 
konsumo. Kaya mabilis na lumalaki 
ang depisit sa kalakalan at pabigat 
nang pabigat ang panlabas na 
utang. Ang upisyal na nakatalang 
utang panlabas ay USS56.047 bi- 
lyon, hindi pa kabilang yaong 
itinuturing pang bahagi ng kabuu- 
ang reserbang dolyar. Mas 
mabibigat na ang mga kundisyon 
ng mga bagong utang at kulang na 
kulang itong ipambayad sa utang. 
Sa pagliliit ng mga pumapasok na 
pondong dayuhan, mabilis na pina- 
laki ng reaksyunaryong gubyerno 
ang lokal na pampublikong utang 
tungong mahigit P3 trilyon upang 
abonohan ang depisit sa badyet. 

Lahat-lahat, ang kabuuang 
utang publiko ay mahigit nang P6 
trilyon. Noong nakaraang taon, gi- 
nasta ng reaksyunaryong gubyerno 
sa pagbabayad ng utang publiko 
ang 81% ng nakolektang buwis. 
Ngayong taon, inaasahang 94% 
ang gagastusin nito. Walang du- 
dang bangkrap ngayon ang gubyer- 
no. Subalit patuloy na gumagasta 
nang palugi ang gubyerno sa mga 
proyektong pang-imprastrukturang 
batbat ng katiwalian at sa pagma- 
mantine sa militar at pulisya. Mas 
maliit ang pondong nakalaan sa 
mga serbisyong panlipunan tulad 
ng edukasyon, kalusugan at paba- 
hay sa kalunsuran. 

Dinaragdagan ang pasaning bu- 
wis sa kalagayang bagsak ang eko- 
nomya. Pinalawak ang saklaw ng 
value-added tax (VAT) at itinaas ito 
nang 20%. Makikita ang depresyon 
ng ekonomya hindi sa mga upisyal 
na datos kundi sa mataas na tantos 
ng disempleyo, patuloy na tangga- 
lan sa trabaho at pagsasara ng mga 
pabrika, papalubog na tunay na ki- 
ta ng masang anakpawis at pang- 
gitnang uri, ang napakataas na pre- 
syo ng mga batayang bilihin dahil 

sa kakulangan ng suplay at mas 
mataas na gastos sa importasyon, 
walang katapusang pagtaas ng pre- 
syo ng langis at mas mataas na si- 
ngil sa papasahol na serbisyo ng 
mga kumpanya sa utilidad publiko 
(laluna sa kuryente, tubig at 
transportasyon). Ang pagdami ng 
mga pulubi at batang lansangan sa 
kalunsuran at ang napakalaking bi- 
lang ng mga manggagawang bukid 
at mga walang permanenteng ha- 
napbuhay sa kanayunan ay salamin 
ng lumulubhang kahirapan. 
Laganap ang diskuntento at li- 
galig sa lipunan. Sa pagpuprotesta 
laban sa mga mapang-api at ma- 
pagsamantalang patakaran at pag- 
gigiit ng kanilang mga panawagang 
multisektoral at sektoral, tinitiyak 
ng mga manggagawa, maralitang 
tagalunsod, magsasaka, mangingis- 
da, kababaihan, kabataan, mga ka- 
wani ng pamahalaan, propesyunal 
at mga taong-simbahan na napana- 
natiling mapayapa ang kanilang 
mga rali. Subalit arogante itong si- 

nasalubong ng rehimeng Arroyo sa 
pag-uutos sa militar at pulisya na 
takutin at atakehin ang mamama- 
yang gumagamit sa kanilang kara- 
patang magpahayag at magtipon. 
Marahas na binubuwag at minama- 
saker ang mga demonstrador katu- 
lad ng sa Hacienda Luisita. Pinagti- 
bay at ipinatupad ng rehimen ang 
patakarang “calibrated preemptive 
response” na nagagamit ng militar 
at pulisya upang arbitraryong man- 
dahas batay sa simpleng pagpapa- 
lagay at pagsansala. 

Sa gabay ng US, pinlano ng re- 
himeng Arroyo ang Bantay Laya no- 
ong 2001 bilang limang-taong 
kampanya ng pambansang opensi- 
ba, katulad ng Lambat Bitag I, II at 
III, sa layuning durugin ang rebo- 
lusyonaryong kilusan mula 2002 
hanggang 2006. Mula 2002, ang 
mga pwersang militar at pwersang 
makilos ng pulisya ay nagkonsentra 
sa ilang larangang gerilya, gumamit 
ng mga special operation team para 
sa saywar at paniktik, at gumawa 
ng iba't ibang karahasan laban sa 
mamamayan, kabilang ang pangi- 
ngidnap, panonortyur, pananal- 
beyds, panununog, pangungulim- 
bat, pambobomba, panganganyon 
at pwersahang pagpapalikas, sa bi- 
gong pagtatangkang durugin ang 
rebolusyonaryong kilusan. Ang la- 
wak at tindi ng mga paglabag sa 
karapatang-tao ay maihahalintulad 
sa pinakamasasahol na paglabag sa 
ilalim ng pasistang rehimeng 
Marcos. 

Upang pagtakpan ang panana- 
gutan nito sa mga patakarang nag- 
bunsod ng labis na paghihirap at 
pagdurusa ng bayan, sinisisi ng re- 
himen ang mga rebolusyonaryong 
pwersa gayundin ang mga patriyo- 
tiko at progresibong ligal na orga- 
nisasyong masa at grupong party- 
list sa pagdalas ng mga martsa at 
kilos protesta. Pinakamasama sa la- 
hat, gumagamit ang rehimen ng 
mga death squad at mga espesyal 


na operatibang militar at pulis 
upang mandukot, manortyur at pu- 
matay ng mga inaakala nitong su- 
sing lider o tagapagtanggol ng kilu- 
sang masa. Kabilang sa mga bikti- 
ma ang mga pari, pastor at iba 
pang taong-simbahan, mga aktibis- 
tang maka-karapatang-tao, mga 
abugado, mamamahayag, mga lider 
manggagawa, mga kasapi ng prog- 
resibong party-list at mga lider ng 
masang manggagawa, magsasaka, 
kababaihan at kabataan. 

Ang nag-iibayong mga pagla- 
bag sa karapatang-tao kapwa sa ka- 
lunsuran at kanayunan ay ineeng- 
ganyo ng patakarang “digma laban 
sa terorismo” ng US na masugid na 
sinusunod ng rehimeng Arroyo. 
Mismong si Arroyo at ang kanyang 
cabinet oversight committee on in- 
ternal security (COCIS) ang nagdidi- 
rihe sa sistematikong pandarahas 
sa mga pwersang patriyotiko at 
progresibo at nagpapalakas ng loob 
at nagbibigay-proteksyon sa mga 
lumalabag sa karapatang-tao mula 
sa antas ng mga punong heneral 
hanggang sa mga death squad at 
mga mamamatay-taong sakay ng 
motorsiklo o kotse. 

Kinasusuklaman ng malawak na 
masa ng sambayanan ang rehimeng 
Arroyo sa labis na pangangayupapa 
nito sa imperyalismong US, sa labis 
na katiwalian, kalupitan at kasinu- 
ngalingan at sa pandaraya nito sa 
eleksyong Bs presidensyal noong 
2004. Iginigiit nila ang pagbabag- 
sak sa rehimen. Kaya mula Hunyo 
2005, umusbong ang isang mala- 
wak na nagkakaisang prente ng 
mga konserbatibong partidong 
anti-Arroyo, ligal na demokratikong 
kilusang masa at mga seksyong 
anti-Arroyo ng militar at pulisya 
upang alisin sa poder ang naghaha- 
ring pangkating Arroyo. 

Mabilis na lumala ang krisis sa 
pulitika ng naghaharing sistema 
mula nang lumitaw ang matibay na 
ebidensya na nakipagsabwatan si 
Arroyo sa Commission on Elections, 

laluna sa isang komisyoner nito, at 
ilang matataas na upisyal militar, 
upang ayusin ang bilangan ng boto 
pabor sa kanya at baligtarin ang 
lamang ng boto para sa yumaong si 
Fernando Poe, pangunahin na sa Vi- 
sayas at Mindanao. Ang magkaug- 
nay na isyu ng pandaraya sa hala- 
lan at di lehitimong paghahari ay 
nagpasiklab sa masidhing galit ng 
bayan at gumatong sa mga nada- 
yang partidong oposisyon at mga 
natalong kandidato. Sa loob ng 
Armed Forces of the Philippines 
(AFP) at Philippine National Police 
(PNP), signipikanteng bilang ng 
mga upisyal at nakabababang tau- 
han ang galit sa mabilis na promo- 
syon ng mga maka-Arroyong upi- 
syal na kilalang korap, lumalabag 
sa karapatang-tao at sangkot sa 
pandaraya sa eleksyon. 

Nagbubuklod laban sa naghaha- 
ring pangkating Arroyo (Lakas- 
CMD) ang mga konserbatibong par- 
tido pulitikal, mga koalisyon at ki- 
lusang pinamumunuan ni dating 
presidente Joseph Estrada (Partido 
ng Masang Pilipino), ang balo ng 
dinayang kandidato sa pagkapa- 
ngulo na si Fernando Poe (Koali- 
syon ng Nagkakaisang Pilipino), si- 
na Panfilo Lacson (Pwersa ng Masa 
at Be Not Afraid Movement), Eddie 
Villanueva (Bangon Pilipinas Move- 
ment), Senador Aquilino Pimentel 
(PDP-Laban) at Jejomar Binay 
(United Opposition). Naglalayon si- 
lang palitan ang pangkating Arroyo 
ng isang transisyunal na konseho sa 
pamamagitan ng kombinasyon ng 
pag-aalsang bayan at pag-aalis ng 
suportang militar at pulis sa rehi- 
men. 

Pinakikilos ni dating presidente 
Corazon Aquino ang kanyang mga 
tagasunod sa pulitika at mga kaibi- 
gan sa hanay ng mga obispo ng 
simbahang Katoliko, mga samahang 
negosyante at mga grupong militar. 
Sa kabiguang mahikayat si bise pre- 
sidente Noli de Castro na talikuran 
na si Arroyo, nais ngayon ni Aquino 


at kanyang mga tagasuporta (kabi- 
lang ang isang mayor na bahagi ng 
mga “sosyal demokrata”) na maupo 
bilang presidente si Senate Presid- 
ent Franklin Drilon (pinuno ng pi- 
nakamalaking paksyon ng Partido 
Liberal). Isinusulong naman ni da- 
ting senador Loren Legarda ang ka- 
nyang protestang elektoral laban 
kay de Castro. 

Hayagang sumusuporta kay Ar- 
royo ang mga partido ng koalisyong 
Lakas-CMD. Subalit mas sumasalig 
siya ngayon sa kanyang maliit na 
partido (Kabalikat ng Mamamayang 
Pilipino o KAMPI) at sa mga pinag- 
kakatiwalaan niya sa gubyerno. Ti- 
nalikuran at kinundena na siya ng 
ilang myembro ng kanyang gabine- 
te at ni Senate President Franklin 
Drilon na dati niyang tagasuporta. 
Sumusuporta kay Arroyo sina dating 
presidente Fidel Ramos at House 
Speaker Jose de Venecia laban sa 
oposisyon ngunit kasabay nito'y 
lantaran nilang pinapayuhan si Ar- 
royo na bumaba mula sa pagkapre- 
sidente sa kalagitnaan ng 2006 sa 
pamamagitan ng pag-amyenda sa 
konstitusyon na magbibigay-daan 
sa paglipat sa parlamentaryong 
anyo ng pamahalaan. 

Ang panukalang pulungin ang 
Kongreso bilang “constituent as- 
sembly” na babago sa konstitu- 

syong 1987 ng GRP ay ginagamit 
upang hadlangan ang malawak na 
panawagang patalsikin ang rehi- 
meng Arroyo. Kaya binuo ni Arroyo 
ang tinaguriang consultative com- 
mission, na kinabibilangan ng ka- 
nyang mga tuta, upang maghanda 
ng mga panukalang pagbabago sa 
konstitusyon. Isinumite na ng ko- 
misyon ang mga mungkahi nito, ka- 
bilang ang pagpapanatili sa presi- 
dente upang pangasiwaan ang inte- 
rim na punong ministro hanggang 
2010, pagpapaliban sa eleksyong 
2007 upang palawigin ang panu- 
nungkulan ng lahat ng halal na upi- 
syal, paglusaw sa Senado sa pama- 
magitan ng pagpapaloob ng mga 
senador sa parlamentong unicame- 
ral at pagtatanggal sa lahat ng 
pambansang restriksyon sa dayu- 
hang pamumuhunan. 

May matitibay na palatandaang 
tutol ang Senado sa pagpapatawag 
ng constituent assembly. Sa pana- 
naw ng malawak na masa ng sam- 
bayanan at ng malawak na nagka- 
kaisang prente, ang buong panuka- 
lang baguhin ang konstitusyon ay 
hindi lamang maniobra upang iwas- 
an ang pagbagsak ng rehimen, kun- 
di para palawakin pa nga ang ka- 
pangyarihan ng presidente at big- 
yan ng karagdagang pribilehiyo ang 
mga monopolyong empresa at mga 
pwersang militar ng US. Nagpaha- 
yag ng pagkagulat si dating presi- 
dente Ramos sa mungkahing kanse- 
lahin ang eleksyon sa 2007. Tiwala 
naman ang isa pang lider ng Lakas- 
CMD, si Speaker Jose de Venecia, na 
maisasagasa ng rehimeng Arroyo 
ang mga panukalang amyenda sa 
pamamagitan ng constituent as- 
sembly. 

Nag-iilusyon at nagyayabang pa 
nga ang rehimeng Arroyo na mapa- 
nanatili nito ang chain of command 
sa loob ng militar at pulisya. Ito ay 
dahil pinahihintulutan ng rehimen 
ang mga paborito nito sa mga na- 
katataas na antas na mangurakot, 
lumabag sa karapatang-tao at kahit 

magtaguyod o magpatakbo ng mga 
kriminal na sindikato. Subalit ma- 
yorya ng mga aktibo at retiradong 
tauhan ng militar at pulisya ay suk- 
lam sa korapsyon ng rehimen at sa 
kabiguan nitong tumupad sa pa- 
ngako noong 2001 na itaas ang ka- 
nilang mga sweldo at pensyon. Ga- 
lit na galit sila sa katotohanang 
ang pinagbilhan ng mga kampo mi- 
litar at kumbersyon ng mga base 
militar ng US ay nadagdag sa ya- 
man ni dating presidente Fidel Ra- 
mos at ninanakaw maging ang ka- 
nilang pondong inimpok at badyet 
na nakalaan sa kanilang pagkain, 
damit, sapatos at iba pa. 

Minamaliit ng rehimen ang ma- 
lalim na diskuntento at disgusto di- 
to ng mga ordinaryong tauhan ng 
militar at pulisya. Ginagamit nito 
ang AFP at PNP upang atakehin ang 
ligal na demokratikong kilusang 
masa sa kalunsuran at ang rebolu- 
syonaryong kilusan sa kanayunan. 
Malinaw na ito ay paraan upang 
ang mga upisyal at tauhan ng AFP 
ay gawing abala at panatilihing ta- 
pat sa rehimen. Subalit doble ang 
disgusto ng mga upisyal at sundalo 
ng AFP na nasa larangan dahil sa 
kahirapang pang-ekonomya na di- 
naranas ng kanilang mga pamilya 
at kakulangan ng suplay at mga ra- 
syon. Kaya mabilis na lumalaki ang 
mga grupong anti-Arroyo sa loob 
ng militar at pulisya. Naliligalig 
ang mga tauhan ng AFP at PNP. Na- 
hahati sila sa tatlong grupo: ang 
mga loyalistang maka-Arroyo, ang 
mga reaksyunaryong anti-Arroyo sa 
hanay ng mga nakatataas na upi- 
syal at ang mga progresibong anti- 
Arroyo sa hanay ng mga nakababa- 
tang upisyal. 

Ang grupo ng mga anti-Arro- 
yong reaksyunaryong upisyal ay bi- 
nubuo sa kalakhan ng mga nakata- 
taas na upisyal at retiradong mga 
heneral na maka-US at di nagnana- 
is na baguhin ang naghaharing sis- 
tema. Iba't ibang grupo ang binuo 
nila. Bawat isa'y karaniwang pina- 

mumunuan ng isang retiradong upi- 
syal. Pinakakilala sa mga ito ang 
mga grupong pinamumunuan nina 
Gen. Fortunato Abat, Commodore 
Appari, Gen. Panfilo Lacson at Col. 
Billy Bibit. Pinamumunuan ni Gene- 
ral Abat ang Coalition for National 
Salvation at nagtangka na siyang 
tumipon ng suportang popular at 
militar sa pamamagitan ng pagpo- 
proklama ng sarili niyang gubyerno. 
Subalit di pa siya gaanong epekti- 
bo kumpara noong buuin at pamu- 
nuan niya ang FORCES na matagum- 
pay na nanawagan ng pag-aalis ng 
suportang militar kay Estrada no- 
ong 2000 at 2001. 

Ang anti-Arroyong grupo ng 
mga progresibong upisyal ay binu- 
buo sa kalakhan ng mga nakababa- 
bang upisyal na nagnanais magta- 
guyod ng patriyotiko at progresi- 
bong pusisyon at nagnanais ng mga 
batayang repormang demokratiko. 
Sumusumpa silang itataguyod ang 
pamumunong sibilyan katulad ni- 
yong mga nag-alis ng suportang 
militar sa mga rehimeng Marcos at 
Estrada noong 1986 at 2001. Akti- 
bo silang nagsisikap na makipag- 
alyansa sa mga ligal na demokrati- 
kong pwersa at naghahangad na 
gumanap ng mayor na papel sa ma- 
lawak na nagkakaisang prente sa 
pamamagitan ng pangunguna sa 
pag-aalis ng suportang militar at 

pulis sa rehimen o pag-aresto sa 
mga susing personahe ng naghaha- 
ring pangkating Arroyo. Bukas sila 
sa tigil-putukan at alyansa sa pagi- 
tan ng GRP, AFP at PNP sa isang pa- 
nig at ng PKP, BHB at NDFP sa ka- 
bilang panig, oras na maitayo ang 
isang rebolusyonaryong mamama- 
halang konseho. Sila ang positi- 
bong bunga ng ligalig sa loob ng 
AFP at PNP. 

Sinasamantala ng US ang des- 
peradong sitwasyong pang-ekono- 
mya at pampulitika ng rehimeng 
Arroyo. Tuluy-tuloy nitong pinepre- 
syur ang rehimen na lalong manga- 
yupapa sa mga dikta ng IMF, World 
Bank at WTO at ng multinasyunal 
na mga kumpanya at bangko ng US 
at isulong pa ang linya ng palagi- 
ang “gera laban sa terorismo,” ita- 
guyod ang tuluy-tuloy na presen- 
syang militar ng US at palawakin 
ang mga pasilidad militar ng US sa 
bansa, at maghasik ng mga kampa- 
nya ng panunupil laban sa mga re- 
bolusyonaryong pwersa ng mama- 
mayan, kabilang ang Bangsamoro. 
Paminsan-minsa'y pinalalabas ng 
rehimeng Arroyo na ang pinagtutu- 
unan ng “gera laban sa terorismo” 
ay ang Abu Sayyaf na likha ng CIA 
at ang iba pang kaugnay na grupo. 
Katunayan, determinado itong ma- 
daliin ang pagkakaroon ng “anti-te- 

roristang” batas para sugpuin ang 
mga rebolusyonaryong pwersa ng 
mamamayan, kabilang ang Bangsa- 
moro, ang mga pagtutol, ang ligal 
na oposisyon at ang malawak na 
masa ng sambayanan. 

Nakipagsabwatan ang rehimeng 
Arroyo sa US sa paglalagay ng 
PKP/BHB at ng punong konsultant 
sa pulitika ng NDFP sa “listahan ng 
mga terorista,” sa pagpapaigting 
ng mga kampanyang panunupil la- 
ban sa rebolusyonaryong kilusan at 
sa pagpaslang sa daan-daang lider 
at aktibista ng mga progresibong 
grupong party-list at mga organisa- 
syong masa sa antas rehiyon, pru- 
binsya at lokal. Katuwang ng pa- 
ngunahing layuning wasakin sa pa- 
raang militar ang rebolusyonaryong 
kilusan ang layunin ng rehimeng 
US-Arroyo na itulak ang NDFP na 
sumuko sa GRP at gawing negosa- 
syon sa pagpapasuko ang negosa- 
syong pangkapayapaan ng GRP at 
NDFP. Walang ginawa ang COCIS at 
ang Office of the Presidential Ad- 
viser on the Peace Process kundi 
paralisahin ang negosasyong pang- 
kapayapaan ng GRP at NDFP at 
umasa sa pagkadurog o pagsuko ng 
rebolusyonaryong kilusan. 

Sa kabila ng pag-iral ng Joint 
Monitoring Committee, garapal na 
nilapastangan ng rehimeng Arroyo 
ang Comprehensive Agreement on 
Respect for Human Rights and In- 
ternational Humanitarian Law 
(CARHRIHL) sa pagpapatindi nito 
ng mga paglabag sa karapatang- 
tao. Hindi nito inaaksyunan ang 
mga reklamo laban sa militar, pulis 
at di-regular na armadong tauhan 
ng GRP kaugnay ng mga paglabag 
sa karapatang-tao. Sa pagsasampa 
nito ng mga karaniwang kasong kri- 
minal at maging ng mga kaso ng 
terorismo laban sa mga rebolusyo- 
naryo, nilalabag nito ang doktri- 
nang Hernandez hinggil sa mga ka- 
song pulitikal. Ninakaw nito ang 
salaping pambayad-pinsala sa mga 
biktima ng paglabag sa karapatang- 


tao sa ilalim ng rehimeng Marcos 
at, sa paraang kunwa'y pamamaha- 
gi ng libreng abono, ginamit iyon 
sa pamimili ng boto noong elek- 
syong 2004. Hangga't nananatili sa 
poder ang naghaharing pangkating 
Arroyo, hindi aabot ang usapang 
pangkapayapaan ng GRP at NDFP sa 
pagharap sa mga ugat ng armadong 
tunggalian at pagbubuo ng mga ka- 
sunduan sa mga saligang repor- 
mang panlipunan, pang-ekonomya 
at pampulitika. 

Lubhang karumaldumal ang in- 
tensyon ng rehimeng Arroyo laban 
sa mamamayang Pilipino. Itinutu- 
lak nito ang anti-terrorism bill 
upang supilin ang lahat ng pagla- 
ban sa mga patakaran nitong anti- 
nasyunal at anti-mamamayan, 
tangkaing durugin ang mga rebolu- 
syonaryong pwersa (kabilang yaong 
sa Bangsamoro) at magpataw ng 
pasistang diktadura sa mamamayan 
nang hindi na kailangan pang mag- 
deklara ng batas militar o emer- 
gency rule. Naririyan ang hamon sa 
mamamayan at mga rebolusyona- 
ryong pwersa na sagupain ang 
reaksyunaryong estado sa isang 
buhay-at-kamatayang pakikibaka 
kung saan wala nang anumang pu- 
wang para sa negosasyong pangka- 
payapaan. Gamit ang kapangyari- 
hang pandiktador, inaasahan ng re- 
himen na mababago ang konstitu- 
syong 1987 ng GRP upang lalong 
palabnawin o burahin ang mga pru- 
bisyon kaugnay ng proteksyon sa 
mga kalayaang sibil, mga pamban- 
sang restriksyon sa dayuhang pa- 
mumuhunan at pagbabawal ng mga 
dayong base militar, tropa at ma- 
panlipol na sandatang sa teritoryo 
ng Pilipinas. 

Nabubuo mula pa noong Hunyo 
2005 ang malawak na nagkaka- 
isang prente ng mga ligal na 
pwersa ng kilusang pambansa- 
demokratiko, mga anti-Arroyong 
konserbatibong partido pulitikal, 
koalisyon at kilusan at mga anti- 
Arroyong kumand at yunit ng 

militar at pulisya. May potensyal 
itong magpatalsik sa rehimeng 
Arroyo bago mangalahati ang 2006. 
Mapatatalsik ang rehimen oras na 
gawin ng nabanggit na tatlong 
mayor na bahagi ng malawak na 
nagkakaisang prente ang lahat ng 
kanilang makakaya sa pagpapakilos 
ng kani-kanilang pwersa at 
pagkokoordina ng kabuuang lakas 
para sa mapagpasyang sandali. 
Hinog na ang kalagayan para 


mapabagsak ang rehimeng Arroyo. 
Lalo pa itong iinam sa mga susunod 
na linggo at buwan. Sumisigaw ang 
malawak na masa ng sambayanan 
hindi lamang para sa pagpapatalsik 
sa rehimeng Arroyo kundi para sa 
pagbabagsak ng buong naghaha- 
ring sistema. Subalit may mga yug- 
to pang daraanan bago magtagum- 
pay ang bagong demokratikong re- 
bolusyong bayan sa pagbabagsak 
ng buong naghaharing sistema. 
Alinsunod sa rebolusyonaryong 
misyon nito, inatasan ng PKP ang 
Bagong Hukbong Bayan na paigti- 
ngin ang pakikidigmang gerilya sa 
pambansang saklaw at alinsunod sa 
papalawak at papalalim na baseng 
masa. Nananawagan din ito sa mga 
rebolusyonaryong pwersa ng Bang- 
samoro na paigtingin ang kanilang 
armadong pakikibaka, habang ang 
mga pwersa ng kaaway ay napu- 
pwersa ng BHB na pumakat nang 
manipis sa buong kapuluan. Nila- 
layon ng mga taktikal na opensiba 
ng BHB na palakasin ang armadong 


Kalagayan at mga nakamit ng Partido 


unga ng Ikalawang Dakilang Ki- 

lusang Pagwawasto (IDKP), 
taun-tao'y lumalakas ang Partido sa 
lahatang-panig na paraan. Nagka- 
mit tayo ng maniningning na ta- 
gumpay sa gawaing pang-ideolo- 
hiya, pampulitika at pang-organisa- 
syon. Ang mga ito ay naglatag ng 
matibay na tuntungan para matu- 
pad ang ating kasalukuyang Tatlong 
Taong Plano. Ang Planong ito ay 
nagbunga ng mga makabuluhang 
tagumpay at pinalawig hanggang 
2006 upang magkamit ng mas ma- 
lalaki pang resulta. 

Mataas ang antas ng rebolusyo- 
naryong kamalayan ng kasapian ng 
Partido dahil pinag-aaralan at inila- 
lapat nila ang pang-ideolohiyang li- 
nya ng Marxismo-Leninismo-Maois- 
mo sa kanilang rebolusyonaryong 
praktika. Napalaganap ng Partido 

ang Marxista-Leninistang paninin- 
digan, pananaw at pamamaraan la- 
ban sa suhetibismo, kabilang ang 
empirisismo, rebisyunismo at dog- 
matismo. Nagawa ito ng Partido sa 
pamamagitan ng diyalektiko-mate- 
ryalistang pagsusuri sa kasaysayan 
at kasalukuyang kalagayan, dagdag 
na panlipunang pagsisiyasat, mga 
paglalagom ng rebolusyonaryong 
gawain at paglilinaw ng mga tung- 
kulin. Ang mga kadre at kasapi ng 
Partido ay nagsasagawa ng teoreti- 
kong edukasyon, pag-aaral sa mga 
dokumento ng pagwawasto, pag- 
uulat at pagsusuri sa resulta ng 
panlipunang pagsisiyasat at pana- 
panahon at napapanahong pagta- 
tasa at ebalwasyon ng gawain. 
Bawat kasapi ng Partido ay du- 
maraan sa batayang kurso upang 
matutunan ang mga saligang prin- 


rebolusyon at pahinain ang rehi- 
meng Arroyo. Pinakamainam na itu- 
on ang mga ito laban sa mga maka- 
Arroyong elemento ng militar at 
pulisya at sa pinakamasasahol na 
lumalabag sa karapatang-tao. 

Sa loob ng malawak na nagka- 
kaisang prente, posibleng pagkai- 
sahan ang mga kaayusan at paraan 
kung paano maiiwasang magkasa- 
gupa ang BHB at ang mga anti- 
Arroyong seksyon o yunit ng AFP at 
PNP, at kung paano sila magkokoor- 
dina at magtutulungan laban sa re- 
himeng Arroyo. Sa naaakmang 
panahon, bukas ang Partido na ha- 
yagang pumaloob sa isang alyan- 
sang kabibilangan ng mga anti- 
Arroyong pwersang militar at pulis 
hindi lamang sa layuning patalsikin 
ang rehimeng Arroyo kundi para rin 
ituloy ang usapang pangkapayapa- 
an ng GRP at NDFP at hawanin ang 
daan tungo sa mga saligang repor- 
mang pambansa at demokratiko at 
sa makatarungan at matagalang ka- 
payapaan. 


sipyo ng Marxismo-Leninismo-Mao- 
ismo habang inilalapat sa Programa 
para sa Demokratikong Rebolusyong 
Bayan, sa Saligang Batas ng Parti- 
do, sa Lipunan at Rebolusyong Pili- 
pino at iba pang mahahalagang do- 
kumento ng Partido. Ang mga kadre 
ay nag-aaral ng kursong intermedya 
upang masapol ang mga turo ni Ka- 
samang Mao Zedong kaugnay ng re- 
bolusyong Pilipino at iba pang re- 
bolusyon para sa paghahambing. 
Ang mga kadre mula antas prubin- 
sya pataas ay nag-aaral ng aban- 
teng kurso upang magkaroon ng 
kumprehensibo at malalim na pag- 
unawa sa mga dakilang turong ko- 
munista ukol sa pilosopiya, ekono- 
myang pampulitika, estratehiya at 
taktika, at internasyunal na kilu- 
sang komunista. 

Tinitiyak ng mga pormal na kur- 

song pag-aaral na antas-antas na 
naitataas ng mga kadre at kasapi ng 
Partido ang kanilang rebolusyona- 
ryong kamalayan. Ngunit bukod sa 
mga pormal na kurso, hinihikayat 
din silang basahin at pag-aralan 
ang mga akdang Marxista-Leninista 
at kaugnay na mga babasahin ka- 
akibat ng kasalukuyang mga usapin 
sa loob at labas ng Partido at ng Pi- 
lipinas at kaakibat ng kasalukuyang 
gawain at mga problema sa kani- 
kanyang organo o yunit ng Partido. 
Naririyan at nakasasapat ang mga 
aklat at artikulo para pag-aralan at 
basahin. Ang mga materyales para 
sa pag-aaral, pantulong sa pagtutu- 
ro at mga silabus ay iniangkop sa 
mga kasamang mula sa uring mang- 
gagawa at magsasaka at may kahi- 
naan sa pagbabasa. 

Sa proseso ng IDKP at matapos 
ito, nagluwal ng maraming mate- 
ryales sa pag-aaral ang Komite Sen- 
tral at nakabababang mga organo at 
yunit ng Partido, gayundin ang mga 
idinaos na kumperensya sa iba't 
ibang larangan ng gawain. Ang mga 
ito ay nagmula sa mga paglalagom 
at pagsusuri sa karanasan. Maya- 
man itong kaban ng kaalaman para 
matukoy ang ating mga tagumpay, 
kamalian at mga kabiguan at para 
gumabay sa atin sa mas puspusang 
paggawa at pakikibaka, pangingi- 
babaw sa mga kamalian at pagkuku- 
lang at pagkakamit ng mas maiinam 
at mas malalaking resulta. Isang 
nagpapatuloy na tungkulin ang 
paglalagom at pagsusuri ng ating 
mga karanasan. 

Matalas na naipakita ng Partido 
ang petiburges na makauring bata- 
yan ng mga suhetibistang kamalian 
na naging talamak sa loob ng Parti- 
do noong dekada 1980 at hanggang 
ilunsad ng Komite Sentral ang IDKP 
noong 1992. Nais noong madaliin 
ng mga suhetibistang petiburges 
ang tagumpay ng rebolusyon at 
nag-imbento o nambaluktot sila ng 
mga datos upang suportahan ang 

kanilang pangangarap. Iginiit nila 
na bunsod ng malaking-kumprador 
na operasyon ng pasistang rehi- 
meng Marcos na pinondohan ng im- 
peryalista, industriyalisado at urba- 
nisado na raw ang bansa sa antas 
na nagpawalang-saysay na sa estra- 
tehikong linya ng matagalang dig- 
mang bayan. 

Ginawang modelo o padron ng 
mga dogmatista ang pag-aalsang 
bayang pinamunuan ng petiburge- 
sya laban sa awtokratikong rehi- 
meng Somoza sa Nicaragua at 
buong-kahibangan nilang isinisi sa 
linya ng matagalang digmang ba- 
yan ang umano'y pagkaantala ng 
tagumpay ng rebolusyon. Bunga ng 
kanilang pagpapadalus-dalos, nag- 
dulot sila ng malubhang pinsala sa 
rebolusyonaryong kilusan at naka- 
gawa pa ng malulubhang krimen la- 
ban sa Partido at mamamayan. 
Nagpanukala naman ang mga empi- 
risista na alisin ang proletaryong 
pamumuno sa pambansang nagka- 
kaisang prente at pasanin ang mga 
burges na lider bilang madaling pa- 
raan nila para maluklok sa kapang- 
yarihan. Nagkanlong sila sa mga 
NGO na pinopondohan ng mga da- 
yuhan. At nahulog sila sa implu- 
wensya ng Gorbachovismo at iba 
pang anti-komunistang petiburges 
na takbo ng pag-iisip. 

Nagkamit ang Partido ng ta- 
gumpay sa ideolohiya sa pagbaka 
at paggapi sa mga tunguhing dog- 
matista at empirisista sa loob ng 
Partido at sa pagtataguyod sa adhi- 
kain ng syentipikong sosyalismo at 
pagkundena sa modernong rebisyu- 
nismo mula kay Khrushchov at kay 
Brezhnev hanggang kay Gorbachov. 
Matagumpay din itong nakitungga- 
li sa sarisaring anti-proletaryo at 
petiburges na takbo ng pag-iisip na 
dala ng mga ayaw magwastong su- 
hetibista at oportunista na noong 
una'y nagtangkang atakehin at 
wasakin ang Partido mula sa loob 
at kalaunan mula sa labas nang 


Nagkamit tayo 

3 ng manining- 

AS pang-ideolohiya, 

nisasyon. 


hayagan na silang maging masusu- 
gid na anti-komunista. Kabilang sa 
mga tunguhing ito ang garapal na 
liberalismong burges, Trotskyismo, 
Gorbachovismo at sosyal demokra- 
sya. 
Nagpapatuloy ang proseso ng 
pagsasanib ng teorya ng Marxismo- 
Leninismo-Maoismo sa kongkretong 
kalagayan ng Pilipinas. Sanay at 
makaranasan ang mga kadre at ka- 
sapi ng Partido sa pagsusuri sa ka- 
lagayang internasyunal, pambansa 
at lokal. Lagi silang nagsisinop sa 
panlipunang pagsisiyasat upang 
matuto mula sa masang manggaga- 
wa at magsasaka, maging malapit 
at umugat nang husto sa kanila. 
Malalim ang paninindigan nilang 
paglingkuran ang sambayanan at 
ubos-kaya nilang isinusulong ang 
rebolusyon. Nagtataya at nagtatasa 
sila ng mga gawain, nagsusuri ng 
mga positibo at negatibong aspeto, 
humahalaw ng mga aral at nagsasa- 
gawa ng pagpuna at pagpuna-sa- 
sarili upang iwasto ang mga kama- 
lian at paghusayin ang kanilang ga- 
wa. 

Buong-kapasyahang isinusulong 
ng Partido ang pangkalahatang li- 
nya ng demokratikong rebolusyong 
bayan sa pamamagitan ng mataga- 
lang digmang bayan laban sa mala- 
kolonyal at malapyudal na naghaha- 
ring sistema ng malaking burge- 
syang kumprador at uring pangino- 
ong maylupa na sunud-sunuran sa 
imperyalismong US. Ang namumu- 
nong pwersa ng rebolusyon ay ang 
uring manggagawa at ang Partido 

ang abanteng destakamento nito. 
Ang kalakhang pwersa ay ang uring 
magsasaka na bumubuo ng mayorya 
sa Pilipinas at ang kahilingan nila 
para sa lupa ang pangunahing nila- 
laman ng rebolusyon. 

Ang paggigiit ng sambayanang 
Pilipino ng pambansang kalayaan 
ay hindi maihihiwalay sa demokra- 
tikong paggigiit ng reporma sa lu- 
pa. Kapwa ganap na matutupad ang 
mga kahilingang ito sa pamamagi- 
tan lamang ng paglulunsad ng ar- 
madong pakikibaka at pagpapabag- 
sak sa naghaharing sistema. Oras na 
maagaw ng mamamayan ang ka- 
pangyarihang pampulitika, kumple- 
to na sa saligan ang demokratikong 
rebolusyong bayan. Lubos nang ma- 
ipatutupad ang mga burges-demo- 
kratikong reporma ngunit kaalinsa- 
bay ay sisimulan na ang sosyalis- 
tang rebolusyon batay sa pamumu- 
no ng uring manggagawa sa demo- 
kratikong estadong bayan at nasyu- 
nalisasyon ng mga estratehikong 
industriya at ng buong ekonomya. 

Sa pamamagitan ng IDKP, ganap 
na nagapi ng Partido ang mga “Ka- 
liwa” at Kanang oportunistang li- 
nyang salungat sa linya ng demo- 
kratikong rebolusyong bayan sa pa- 
mamagitan ng matagalang digmang 
bayan. Pinuna at itinakwil na ng 
Partido ang mga “Kaliwang” oportu- 
nistang linya tulad ng padalus- 
dalos at adbenturistang linya ng 
“estratehikong kontra-opensiba” at 
insureksyong “Red  Area-White 
Area” (RAWA). Kinundena rin nito 
at hinusgahang krimen ang mga 
pagpatay at pagmamalupit na gina- 
wa sa Partido at mamamayan sa 
ngalan ng mga kampanyang anti- 
impiltrasyon. Pinuna at itinakwil na 
nito ang “Kanang oportunistang” li- 
nya ng pagpapailalim sa burgesya 
ng mga rebolusyonaryong pwersa at 
masa at pagkalulong sa repormismo 
sa loob ng naghaharing sistema. 

Masigasig na isinasanib ng Par- 
tido ang pagtatayo ng Bagong Huk- 

bong Bayan sa pagsusulong ng re- 
porma sa lupa at pagtatayo ng ba- 
seng masa. Lumalakas at sumusu- 
long ang BHB dahil ito ay malalim 
na nakaugat sa masang magsasaka 
at manggagawang bukid at kumu- 
kuha ng lakas sa kanila. Ang mga 
magsasaka at manggagawang bukid 
ay umaanib at sumusuporta sa huk- 
bong bayan dahil ito ang sandata 
nila para matiyak ang tagumpay ng 
kasalukuyang antas ng reporma sa 
lupa at ng rebolusyong agraryo sa 
kalaunan. Ang mga pagsulong sa 
armadong pakikibaka at reporma sa 
lupa ay nakakawing sa pagtatayo ng 
mga organo ng kapangyarihang 
pampulitika at mga organisasyong 
masa ng manggagawa, magsasaka, 
kababaihan, kabataan, aktibistang 
pangkultura at mga bata. 

Kumikilos ang BHB sa mahigit 
100 larangang gerilya na binubuo 
ng mga baseng gerilya at mas mala- 
lawak na sonang gerilya. Mas maliit 
kaysa dati ang bilang ng mga lara- 
ngang gerilya dahil sa pagsasanib 
para sa konsolidasyon ng ilang 
magkakanugnog na larangang geri- 
lya, at dahil sa konsentradong ata- 
ke at pansamantalang pag-okupa ng 
kaaway sa ilan pa sa ilalim ng kani- 
lang Oplan Bantay Laya. Ang mga 
larangang gerilya ay nasa tuluy- 
tuloy na proseso ng pagpapalawak 
at pagpapatatag sa gabay ng mga 
kadre ng Partido sa mga yunit ng 
BHB at sa lokalidad. Ang karani- 
wang armadong lakas ng BHB sa ba- 
wat larangang gerilya ay 75 hang- 
gang 120 pultaym na mandirigmang 
armado ng malalakas na riple. 

Dagdag sa mga yunit gerilya 
ang mga yunit milisyang nagsisil- 
bing lokal na pwersang pulis at mga 
yunit sa pagtatanggol sa sarili ng 
mga organisasyong masa. Libu-libo 
ang pultaym na Pulang mandirigma 
sa buong bansa, ilampung libo ang 
kasapi ng milisya at ilandaang libo 
ang kasapi ng mga yunit sa pagta- 
tanggol-sa-sarili. Ang mga lara- 


ngang gerilya ay sumasaklaw ng 
milyun-milyong mamamayan sa 
humigit-kumulang 750 ng kabuuang 
1,500 munisipalidad. Sila ay nasa 
70 ng kabuuang 79 na prubinsya. 
Ang BHB ay kasalukuyang nag- 
lulunsad ng malaganap at masin- 
sing pakikidigmang gerilya alinsu- 
nod sa papalawak at papalalim na 
baseng masa. Pinauunlad ngayon 
ang gitnang bahagi ng yugto ng es- 
tratehikong depensiba ng mataga- 
lang digmang bayan. Mula Setyem- 
bre 13, nakapaglunsad ang BHB ng 
mahigit 200 taktikal na opensiba sa 
buong bansa. Nagresulta ito sa pag- 
kakasamsam ng makabuluhang bi- 
lang ng malalakas na riple at naka- 
pagdulot ng daan-daang kaswalti 
(kapwa napatay at nasugatan) sa 
kaaway. Kabilang sa mga opensiba 
ang mga ambus, reyd, pang-aaresto 
at isnayping. Ang mga layunin ay 
kinabilangan ng pag-agaw ng ar- 
mas, pagpaparusa, paghadlang at 
pagharas sa kaaway. Depende sa 
target at layunin, ang mga opensi- 
bang ito ay pleksibleng inilulunsad 
ng mga kumpanya, pinalaking pla- 
tun, platun, iskwad at tim alinsu- 


, Buong-kapasya- 
Pa hang isinusu- 
7 long ng Parti- 


it lahatang linya ng 
demokratikong 
rebolusyong bayan sa pa- 
mamagitan ng matagalang 
digmang bayan laban sa 
malakolonyal at malapyu- 
dal na naghaharing siste- 
ma ng malaking burge- 
syang kumprador at uring 
panginoong maylupa 
na sunud-sunuran sa 
imperyalismong US. 

Kumikilos ang 
(a BHB sa mahi- 
` git 100 lara- 
ngang gerilya 
na binubuo ng 
mga baseng 
gerilya at mas malalawak 
na sonang gerilya. 


nod sa plano o mga alituntunin. 

Pinaiigting ng BHB ang mga 
taktikal na opensiba upang maka- 
pagpalakas sa pamamagitan ng 
pagsamsam ng armas mula sa ka- 
away at ibayo pang mapahina at 
maihiwalay ang rehimeng Arroyo. 
Pinarurusahan nito ang pinakama- 
sasahol na lumalabag sa karapa- 
tang-tao at nandarambong. Pinu- 
pwersa rin nito ang kaaway na lu- 
magay sa depensibong pusisyon at 
maghati-hati ng mga pwersa sa 
pagbabantay sa kanilang mga naka- 
pirming pusisyon, linya ng suplay 
at trasportasyon, mahahalagang 
instalasyon, imbakan at empresa. 
Kaalinsabay, nag-aalok ang BHB ng 
pakikipagkaibigan at pakikipag- 
alyansa sa mga upisyal at yunit ng 
AFP at PNP na kontra sa rehimeng 
Arroyo at nagnanais lumahok sa 
malawak na nagkakaisang prente la- 
ban dito. 

Naagaw ng BHB ang inisyatiba 
mula sa kaaway sa pamamagitan ng 
pagpapaigting ng mga taktikal na 
opensiba. Sinasamantala nito ang 
katotohanang mas maraming lantad 
na mahihinang bahagi ang AFP 
kaysa BHB. Sa katunayan, kailan- 
ma't naisin ay makapagrereyd o ma- 
kapananambang ang BHB ng mahi- 
hinang bahagi ng kaaway tulad ng 
Citizens Armed Forces Geographical 
Unit (CAFGU), mga istasyon ng pu- 
lisya, maliliit na detatsment, linya 
ng suplay at transportasyon at 
instalasyon ng Philippine Army at 

iba pa. Napangingibabawan ng BHB 
ang sariling mga kahinaan sa pama- 
magitan ng pag-agaw sa inisyatiba 
at pagtiyak na hindi magagamit ng 
kaaway sa bentahe nito ang mga 
pamamaraan tulad ng pagkontrol ng 
malalaking yunit sa mga laylayan at 
impiltrasyon ng maliliit na yunit 
(SOT at ranger teams) at anupa- 
mang mayroon sila, tulad ng mala- 
lakas na armas at saganang bala, 
superyor na sasakyan (panlupa o 
panghimpapawid) at mga bagong 
kagamitan, tulad ng night vision 
goggles, tracker, cellphone, armor 
vest at iba pa. 

Sa pamamagitan ng pag-agaw 
sa inisyatiba at pagpapaigting ng 
mga taktikal na opensiba, naharap 
ng Partido at BHB ang malaon nang 
problema ng konserbatismo: ang 
palagiang pag-iwas sa mga pwer- 
sang militar ng kaaway, pag-asikaso 
lamang sa gawaing masa at pagwa- 
walambahala sa pangangailangang 
maglunsad ng mga taktikal na 
opensiba upang maisulong ang ar- 
madong rebolusyon. Naharap din ng 
Partido at BHB ang problema ng ge- 
rilyaismo o kaisipang rebeldeng la- 
galag: ang palagiang magkakahiwa- 
lay na pagkilos ng mga sandata- 
hang tim o iskwad pampropaganda 
at pagwawalambahala sa panga- 
ngailangang magplano sa antas ng 
rehiyon, prubinsya at larangang ge- 
rilya at magkonsentra ng platun, pi- 
nalaking platun o kumpanya upang 
makapagsagawa ng opensibong 
operasyon. 

Upang mapaigting ang mga tak- 
tikal na opensiba sa saklaw ng bu- 
ong bansa at samakatwid sa saklaw 
din ng mga rehiyon at prubinsya, 
ang mga kinauukulang namumu- 
nong komite ng Partido at kumand 
ng BHB ay nangangalap ng sapat na 
impormasyon hinggil sa lakas at pa- 
kat ng mga pwersa ng kaaway, nag- 
tatasa sa mga kalakasan at rekurso 
ng BHB at nagpaplano ng mga tak- 
tikal na opensiba. Mula sa nakatata- 


as hanggang sa nakabababang an- 
tas ng pagdedesisyon at pagpapla- 
no, nagagawang partikular ang pla- 
nong relatibong pangkalahatan. Sa 
kanilang operasyunal na antas, tag- 
lay ng mga pang-opensibang yunit 
ng BHB ang kinakailangang panik- 
tik at pagrekonisans, at ang sapat 
na kinakailangang mga tauhan at 
kagamitan para masorpresa at ma- 
daig ang mga target na kaaway. 

Sa pagsusulong ng rebolusyona- 
ryong armadong pakikibaka, ang 
inilulunsad lamang ng BHB ay ang 
mga opensibong operasyon o la- 
bang kaya nitong ipanalo, gamit 
ang superyor na pwersa at sorpresa 
sa taktikal na antas. Hindi ito bulag 
na nakikipagsapalaran. Sumasalig 
ito sa suportang masa, sapat na da- 
tos paniktik at napapanahong pag- 
rerekonisans. Binibigyang-prayori- 
dad nito ang pagsamsam at pag- 
iipon ng armas at bala. Habang 
nagpapaigting ng mga taktikal na 
opensiba, nasisira o nabibigo ng 
BHB ang opensibong kampanya ng 
kaaway, nailalagay ang kaaway sa 
depensibong pusisyon at nabubuk- 
san ang malalawak na puwang para 
sa gawaing masa. Tinitiyak nito na 
naisasagawa ang reporma sa lupa at 
pagtatayo ng baseng masa. 

Makapagkokonsentra ang mga 
pwersa ng kaaway saan mang erya 
ano mang oras at maookupa nila ito 
nang madalian o matagalan. Ngunit 
taglay ng BHB ang pleksibilidad na 
gamitin ang mga taktika ng pagtiti- 
pon upang magsagawa ng sariling 
mga opensiba laban sa mahihinang 
bahagi ng kaaway, ang mga taktika 
ng pagpapalipat-lipat o pag-iwas sa 
konsentrasyon ng lakas ng kaaway 
at ang mga taktika ng paghihiwa- 
hiwalay upang magpropaganda at 
maggawaing masa. 

Sa ilalim ng Bantay Laya, hindi 
kailanman nagawa ng kaaway na 
umokupa ng mahigit 10% ng kasa- 
lukuyang mga larangang gerilya da- 
hil kapos sila sa tauhan at rekurso 

at dahil ginagawa silang bulag at 
bingi ng mamamayan at mga rebo- 
lusyonaryong pwersa. Kaya, sa di 
kukulangin sa 90% ng mga lara- 
ngang gerilya, malayang nakapag- 
papaunlad ang mga rebolusyona- 
ryong pwersa. Ngayong sinasag- 
pang ng BHB ang inisyatiba at pi- 
naiigting ang mga taktikal na open- 
siba sa buong bansa, ang kaaway ay 
natutuliro at dumudugo sa napaka- 
raming sugat. 

Pinupukaw, inoorganisa at pina- 
kikilos ng BHB ang masang magsa- 
saka para magpatupad ng reporma 
sa lupa. Sa pangkalahatan, mini- 
mum ang ipinatutupad na reporma. 
Naglalaman ito ng pagpapababa ng 
upa sa lupa, pagkontrol sa interes 
sa pautang, pagpapataas ng sahod 
ng manggagawang bukid, pagpapa- 
inam ng presyo ng mga produkto ng 
magsasaka at pagpapaunlad ng pro- 
duksyong agrikultural at mga dag- 
dag na pagkakakitaan. Gayunman, 
may mga ginagawang hakbang 
upang maisauli ang mga lupang 
inagaw sa magsasaka sa pamamagi- 
tan ng tahasang pangangamkam o 
pagpapawalambisa ng mga emanci- 
pation patent, certificate of land 
transfer, certificate of land ow- 
nership award at kasunduan sa pa- 
mamahagi ng mga sapi. 

Ang mabilis pa ring paraan ng 


, Sa pagsusulong 
cng rebolusyo- 
5 naryong arma- 


ka, ang inilulun- 
sad lamang 
ng BHB ay ang mga 
opensibang operasyon 
o labang kaya nitong 
ipanalo, gamit ang su- 
peryor na pwersa at sor- 
presa sa taktikal na antas. 

pagtatayo ng organo ng lokal na 
gubyerno at pagtitipon ng supor- 
tang masa ay ang komiteng pang- 
organisa ng baryo na hinirang ng 
Partido sa loob ng kinauukulang yu- 
nit ng BHB. Ngunit sa tamang pa- 
nahon, ang ganap na pag-unlad ng 
mga lokal na organisasyong masa 
ng manggagawa, magsasaka, kaba- 
baihan, kabataan, aktibistang 
pangkultura at mga bata mula sa 
antas ng mga komite at grupong 
pang-organisa ng mamamayan ang 
hahawan ng daan para makapagha- 
lal ng komiteng rebolusyonaryo ng 
baryo (KRB) ang mga kinatawan ng 
mga organisasyong masa o ang bu- 
ong baryo, depende sa kalagayang 
panseguridad. Katuwang ng KRB 
ang mga subkomite sa organisa- 
syon, edukasyon, kalusugan, repor- 
ma sa lupa at produksyon, depensa, 
arbitrasyon at kultura at suportado 
ito ng mga organisasyong masa. 

Bilang abanteng destakamento 
ng namumunong uri, patuloy ang 
Partido sa pagbubuo ng nagkakai- 
sang prente sa pamamagitan ng 
pagtatayo ng anda-andanang mga 
alyansa. Una ang saligang alyansa 
ng masang manggagawa at magsa- 
saka. Pangalawa ang progresibong 
alyansa ng masang anakpawis at 
petiburgesyang lunsod. Pangatlo 
ang patriyotikong alyansa ng mga 
progresibong pwersa at pamban- 
sang burgesya. Pang-apat ang mala- 
wak na nagkakaisang prente ng mga 
patriyotikong pwersa at mga baha- 
gi ng mga uring reaksyunaryo laban 
sa pinakamasasahol na reaksyuna- 
ryo na siyang nagdadala ng katangi- 
an at papel bilang kaaway. 

Matibay ang saligang alyansa ng 
uring manggagawa at magsasaka. 
Matagumpay ang Partido sa pamu- 
muno sa mga pakikibakang masa ng 
uring manggagawa at sa pagbubuo 
ng ugnay ng uring manggagawa sa 
Bagong Hukbong Bayan at sa kilu- 
sang magsasaka. Ang progresibong 
alyansa ng masang anakpawis at 


petiburgesyang lunsod ay pinaka- 
mahusay na naipakikita ng National 
Democratic Front of the Philippines. 
May kumprehensibo itong hanay ng 
17 rebolusyonaryong pormasyon. 
Matatag ang patriyotikong alyansa 
pangunahin na dahil sa saligang 
alyansa at progresibong alyansa, sa 
kabila ng mahinang katayuan sa 
ekonomya at mabuway na paninin- 
digang pampulitika ng pambansang 
burgesya. 

Kitang-kitang lumalakas ang 
malawak na nagkakaisang prente la- 
ban sa rehimeng Arroyo. Binubuo 
ito ng mga ligal na pwersa ng pam- 
bansa-demokratikong kilusan, mga 
partido ng oposisyong burges at 
mga naliliwanagang upisyal ng mga 
pwersang militar at pulis ng ka- 
away. Kumikilos ito upang ibagsak 
ang rehimen katulad ng ginawa ni- 
to sa pasistang rehimeng Marcos 
noong 1986 at sa tiwaling rehimeng 
Estrada noong 2001. Ang naturang 
mga rehimen ay kapwa ibinagsak ng 
kumbinasyon ng di armadong pag- 
aalsang bayan at pag-aalis ng su- 
portang militar at pulis. 

Hangad ng malawak na nagka- 
kaisang prente ng mga pwersang 
anti-Arroyo na ibagsak ang rehimen 
sa madaling panahon. Gayon din 
ang hangad ng Partido. Subalit ang 
rehimeng Arroyo ay kinakampihan 
at sinusuportahan pa rin ng US, ma- 
yorya ng mga obispo at karamihan 
ng mga grupong negosyante. Naka- 
pagpapakana pa ang rehimen at si- 
nasamantala nito ang panahon para 
magmaniobra at mangunyapit sa 
kapangyarihan. Ngunit lalo lamang 
nitong susulsulan ang poot ng ma- 
mamayan. Ang paglawig ng pana- 
natili ng rehimen ay nagbibigay sa 
BHB ng panahon at pagkakataong 
ipahayag at bigyang-katuparan ang 
sigaw ng bayan para sa rebolusyo- 
naryong pagbabago sa pamamagi- 
tan ng rebolusyonaryong armadong 
pakikibaka. 

Napukaw, naorganisa at napaki- 

los ng ligal na pakikibakang masa at 
ng rebolusyonaryong armadong pa- 
kikibaka ang malawak na masa ng 
sambayanan para sa pambansang 
kalayaan at demokrasya laban sa US 
at mga lokal na nagsasamantalang 
uri. Sistematikong nagrerekrut ang 
Partido ng mga kasapi mula sa ha- 
nay ng mga aktibistang masa at si- 
nasanay sila bilang mga rebolusyo- 
naryong mandirigmang proletaryo. 
Ang kasapian ng Partido ay lumaki 
nang ilampung libo nitong mga 
nagdaang taon. 

Napalaki natin ang kasapian ng 
Partido sa buong bansa at napalalim 
ang ating pagkakaugat sa hanay ng 
masang anakpawis na manggagawa 
at magsasaka. Nagrerekrut tayo ng 
mga kasapi mula sa hanay ng mga 
nakapag-aral na kabataan (na kalak- 
ha'y nagmumula sa petiburgesyang 
lunsod) upang pakinabangan ang 
kanilang propesyunal at teknikal na 
kasanayan at mapagpanibagong- 
hubog sila bilang mga proletaryong 
rebolusyonaryo at mapaglingkod si- 
la sa sambayanan. Pulu-pulutong na 
ng mga manggagawa at nakapag- 
aral na kabataan ang naipakat mula 
sa kalunsuran upang magserbisyo sa 
BHB at sa kanayunan. Mabilis silang 
umuunlad upang maging mga prole- 
taryong rebolusyonaryo sa pamama- 
gitan ng tuwirang paglahok sa ar- 
madong pakikibaka at gawaing ma- 
sa sa kanayunan. 

Ang Saligang Batas ng Partido 
at mga kaugnay na desisyon ng Par- 
tido ay nagsasaad ng tiyak na mga 


Ang mabilis pa 
g ring paraan 
ng pagtatayo 
ng organo ng 
“lokal na gubyerno 
at pagtitipon ng 
suportang masa ay ang 

ng baryo na hinirang ng 
Partido sa loob ng kinauu- 
kulang yunit ng BHB. 


patakaran sa rekrutment, pagbubuo 
ng mga sangay at pagtatayo ng mga 
namumunong organo. Itinatayo ang 
mga sangay at grupo ng Partido sa 
batayang antas: sa mga unyon ng 
manggagawa, linya ng transporta- 
syon, plantasyon, baryo, paaralan, 
organisasyong masa, samahang pro- 
pesyunal, institusyon at batayang 
yunit ng BHB. 

Itinataguyod ng Partido ang 
prinsipyo ng demokratikong sentra- 
lismo. Nangangahulugan ito ng sen- 
tralisadong pamumunong nakabatay 
sa demokrasya at demokrasyang 
ginagabayan ng sentralisadong pa- 
mumuno. May kalayaang magpaha- 
yag ng mga ideya, pananaw at opi- 
nyon kaugnay ng mga usapin bago 
at habang gumagawa ng desisyon 
sa bawat antas at sa pagitan ng 
mga antas. Subalit oras na mapagti- 
bay, ang isang desisyon ay dapat 
sundin ng bawat kasapi ng Partido. 


Kailangan ang disiplinang bakal 
upang maituon ang kapasyahan at 
lakas sa pagsusulong ng adhikain 
ng bayan laban sa kaaway. Gayun- 
man, bawat kasapi ng Partido ay 
may karapatan ding magreserba ng 
opinyon at humiling sa kinauuku- 
lang responsableng organo ng re- 
konsiderasyon sa isang desisyon ba- 
tay sa pagababago ng kalagayan. 

Pinangangalagaan natin kapwa 
ang demokrasya at disiplina sa loob 
ng Partido. Pinuna at itinakwil natin 
ang burukratismo at kumandismo. 
Kinatatampukan ito ng makaisang- 
panig na pagdidikta mula itaas pa- 
baba nang walang demokratikong 
talakayan sa bawat antas at sa pa- 
gitan ng nakatataas at nakababa- 
bang antas. Pinuna at itinakwil din 
natin ang ultra-demokrasya at libe- 
ralismo. Umuuk-ok ito sa disipli- 
nang dapat taglayin ng mga rebolu- 
syonaryong lumalaban sa maka- 
pangyarihang kaaway. Kasing-mapa- 
minsala ito ng burukratismo sa re- 
bolusyonaryong adhikain. 

Dahil naiwasto na ng IDKP ang 
mga kamaliang pang-organisasyon 
at napatalsik na ang pinakamasasa- 
hol na elementong nagpalaganap ng 
kumandismo o di kaya'y anarkiya, 
napalawak ng Partido ang organisa- 
syunal na lakas nito batay sa pagla- 
ki ng rebolusyonaryong kilusang 
masa. Mahusay itong nagabayan at 
napagpanibagong-sigla ng mga kad- 
re at kasapi ng Partido na binig- 
yang-inspirasyon at pinatnubayan 
ng IDKP. 


Mahigpit na mga panlabang tungkulin ng Partido 


inihikayat ng Komite Sentral ng Partido Komunis- 

ta ng Pilipinas ang kasapian ng Partido na tupdin 
ang mga target na itinakda ng Tatlong-Taong Plano. 
Dapat nating patuloy na palakasin ang Partido alinsu- 
nod sa pang-ideolohiyang linya ng Marxismo-Leninis- 
mo-Maoismo. Dapat nating isulong ang demokratikong 
rebolusyong bayan sa pamamagitan ng matagalang 
digmang bayan. Dapat nating palawakin at patatagin 
ang organisasyon ng Partido alinsunod sa prinsipyo ng 

demokratikong sentralismo. 

Dapat mulat na gamitin nating gabay sa ating re- 
bolusyonaryong praktika ang mga turo nina Marx, 
Engels, Lenin, Stalin at Mao. Dapat nating gagapin 
ang kaugnayan ng mga ito sa mga akda at desisyon ng 
Komite Sentral, mga nakabababang organo at ng par- 
tikular nating mga yunit. Dapat ipaliwanag ng mga 
kadre ng Partido ang kalagayan at mga hakbangin ng 
Partido sa pamamagitan ng paglalahad ng pinakamai- 

nam na posibleng gawin upang 
isulong ang rebolusyong Pilipino. 

Dapat nating pabilisin ang 
Marxista-Leninista-Maoistang edu- 
kasyon ng papalaking bilang ng 
mga kasapi ng Partido. Mapupunan 
natin ang kasalukuyang bilang ng 
mga instruktor sa pamamagitan ng 
pagpapaunlad ng karagdagang mga 
instruktor mula sa mga nakatapos 
ng isang kurso, maging sa batayan, 
intermedya o abanteng kurso. Ma- 
aari nating pagkumbinahin ang 
mga makaranasan at mga bagu- 
hang instruktor. Dapat maging la- 
ganap ang mga aklat, artikulo at 
iba pang materyales sa pag-aaral 
upang mabigyang-pagkakataon 
ang mga yunit at indibidwal na ka- 
sapi ng Partido na makapagbasa at 
makapag-aral batay sa kanilang 
pangangailangan, interes at kum- 
pas. 

Dapat nating patuloy na pag- 
aralan ang mga dokumento ng 
IDKP. Kailanma't kailangan, dapat 
nating balik-aralan ang mga doku- 
mento nito upang di natin maka- 
ligtaan ang mahahalagang nilala- 
man ng mga iyon. Dapat nating 
ilaan ang lahat ng kinakailangang 
panahon upang pag-aralan ang ka- 
salukuyang mga paglalagom at de- 
sisyon ng mga nakatataas na orga- 
no at mga kumperensya ukol sa 
mga gawain at usapin. Sa ating 
mga yunit, dapat nating tasahin 
ang ating gawain, tukuyin ang mga 
nakamit, kamalian at pagkukulang 
at magsagawa ng pagpuna at pag- 
puna-sa-sarili upang mapahusay 
ang paggawa at estilo ng paggawa. 

Dapat nating labanan nang mas 
puspusan ang imperyalismong US 
at mga lokal na nagsasamantalang 
uri. Ipinapataw nila ngayon sa 
sambayanang Pilipino ang pinaka- 
malupit na mga anyo ng pang-aapi 
at pagsasamantala. Sinalanta ng 
patakarang globalisasyon ng “ma- 
layang pamilihan” ang ekonomya 
nang walang kaparis sa nakaraan. 
At isinasangkalan ang tinaguriang 

gera laban sa terorismo para ipataw 
sa mamamayan ang terorismo ng 
estado at bigyang-katwiran ang in- 
terbensyong militar ng US. Higit 
kailanman, kailangang pamunuan 
ng PKP bilang rebolusyonaryong 
partido ng proletaryado ang de- 
mokratikong rebolusyong bayan sa 
pamamagitan ng matagalang dig- 
mang bayan. 

Dapat patuloy na maglunsad 
ang BHB ng mga taktikal na open- 
siba sa buong bansa. Dapat tayong 
manamsam ng armas sa kaaway at 
magbuo ng marami pang armadong 
yunit upang palakasin ang ating 
hukbo. Sa antas pambansa, rehi- 
yon, prubinsya at larangang geri- 
lya, ang kinauukulang namumu- 
nong komite ng Partido at kumand 
ng BHB ay dapat mangalap ng la- 
hat ng mahahalagang impormasyon 
hinggil sa mga pwersang militar, 
pulis at iregular ng kaaway, mag- 
tasa sa kakayahan ng ating mga 
pwersa at magplano ng mga open- 
siba para makapanlipol ng mga yu- 
nit ng kaaway. Dapat nating patu- 
loy na bakahin ang konserbatismo 
at gerilyaismo. Dapat ibayo pa na- 
ting itayo ang BHB bilang panla- 
bang pwersa ng sambayanan para 
ipagtagumpay ang rebolusyon. 

Dapat nating pahinain ang re- 
himeng Arroyo at dapat tayong 
mag-ambag sa pagbabagsak nito sa 
pamamagitan ng armadong pakiki- 
baka. Dapat nating parusahan ang 
pinakamasasahol na lumalabag sa 

karapatang-tao at nandarambong. 
Dapat tayong gumawa ng mga ak- 
syon upang manlipol ng mga yunit 
at elemento ng kaaway. Ngunit da- 
pat din tayong magsagawa ng mga 
hakbang para pagwatak-watakin 
ang kaaway tulad ng pagtarget la- 
mang sa mga yunit at elemento ng 
AFP at PNP na loyalista ni Arroyo at 
di pagbira sa mga nagdedeklara at 
nagpapakitang sila ay kontra sa re- 
himeng Arroyo. 

Dapat nating respetuhin ang 
mga karapatan ng mga upisyal at 
ordinaryong sundalo ng kaaway na 
sumusuko sa atin o wala na sa ka- 
tayuan para lumaban. Kaugnay ni- 
to, dapat tayong tumalima sa mga 
saligang karapatang isinasaad ng 
Gabay sa Pagtatayo ng Gubyernong 
Bayan, sa magaang pagtrato sa 
mga bihag na sundalo ng kaaway 
alinsunod sa Mga Alituntunin sa Di- 
siplina ng BHB, at sa naaayon-sa- 
batas na pagtrato sa mga bihag- 
digma alinsunod sa Geneva Conven- 
tions. 

Dapat paunlarin ng BHB ang 
gitnang subyugto ng estratehikong 
depensiba sa pamamagitan ng pa- 
kikidigmang gerilya. Samantala, ti- 
natanaw nito ang abanteng sub- 
yugto ng estratehikong depensiba. 
Mararating sa tamang panahon ang 
yugto ng estratehikong pagkapa- 
tas, kung kailan regular na pakiki- 
digmang makilos na ang magiging 
pangunahing anyo ng pakikidigma. 
Kapag naabot na natin ang lakas- 
tauhang 15,000 hanggang 20,000 
na may malalakas na sandata, higit 
nating mailalarawan ang yugto ng 
estratehikong depensiba at mga 
subyugto nito at mapaghahandaan 
ang estratehikong pagkapatas. 

Matatayang relatibong mas 
maikli ang estratehikong pagkapa- 
tas kaysa estratehikong depensiba, 
dahil sa panahong iyon ay ibayo 
nang tumaas ang kakayahan ng 
BHB na manlipol at maglansag ng 
mga pwersa ng kaaway at nakikini- 
kinita na ang estratehikong opensi- 

ba. Gayunman, sakaling magkaroon 
ng dayuhang interbensyon o agre- 
syong militar, dapat gawin ng mga 
rebolusyonaryong pwersa ang ka- 
kailanganing mga pagbabago sa es- 
tratehiya at taktika. 

Ngayon mismo, nag-iibayo ang 
interbensyong militar ng US sa Pili- 
pinas. Tinatanaw ng BHB ang daki- 
lang pagkakataong mabigyang- 
hustisya ang 1.5 milyong Pilipi- 
nong pinatay ng mga tropang Ame- 
rikano mula 1899 hanggang 1913 
at ang di mabilang na mga biktima 
ng imperyalistang pandarambong. 
Gumagamit ang US ng napakara- 
ming klase ng mapanlipol na armas 
upang patayin at baldahin ang mga 
kalaban nito. Kabilang dito ang 
Massive Ordnance Airblast Bombs 
(MOAB), depleted uranium-tipped 
weapons, white phosphorus bombs, 


at cluster bombs." Kailangang ma- 
agang mapag-aralan at matutunan 
natin kung paano mapipinsalaan 
ang mga tauhang militar ng US at 
makagagawa ng iba pang mga hak- 
bang upang hindi maengganyo ang 
US na lalo pang mandambong sa Pi- 
lipinas. 

Habang pinatitindi natin ang 
rebolusyonaryong armadong pakiki- 
baka sa rehimeng Arroyo, dapat na- 
ting patuloy na isulong ang repor- 
ma sa lupa at pagtatayo ng baseng 
masa sa kanayunan. Dapat nating 
ipatupad ang reporma sa lupa at 
ang pagsasauli ng lupa sa masang 
magsasakang biktima ng panga- 
ngamkam ng lupa. Dapat tayong 
magtayo ng mga organo ng ka- 
pangyarihang pampulitika at mga 
organisasyong masa sa mas mala- 
wak na saklaw. Dapat nating tana- 
win ang panahon na magdurug- 
tung-dugtong na ang mga lara- 
ngang gerilya at magiging matata- 
tag na baseng purok at pagdaka'y 
magdurugtung-dugtong naman ang 
matatatag na baseng purok at ma- 
giging mas malalawak na pinala- 
yang purok. 

Dapat nating walang puknat na 
paunlarin ang malawak na nagka- 
kaisang prente upang ihiwalay at 
wasakin ang rehimeng Arroyo. Ma- 
pagkakaisa nito ang mga ligal na 
pwersa ng pambansa-demokrati- 
kong kilusan, ang mga konserbati- 
bong partidong oposisyon at ang 
mga anti-Arroyong seksyon ng AFP 
at PNP para ibagsak ang rehimen. 
Kaalinsabay, dapat nating higit 
pang palakasin ang saligang alyan- 
sa ng mga manggagawa at magsa- 
saka, ang progresibong alyansa ng 
masang anakpawis at petiburge- 
syang lunsod at ang patriyotikong 
alyansa ng mga progresibong pwer- 
sa at pambansang burgesya. 

Sa konteksto ng The Hague 
Joint Declaration noong 1992 at 
mga sumunod pang kasunduan, 
nagkaisa ang GRP at NDFP na pag- 
usapan ang pagkakamit ng makata- 
rungan at matagalang kapayapaan 
sa pamamagitan ng paglutas sa 
mga ugat ng armadong tunggalian 
at pagbubuo ng mga kumprehensi- 
bong kasunduan ukol sa mga bata- 
yang repormang panlipunan, pang- 
ekonomya at pampulitika. Paulit- 
ulit na tinitiyak ng NDFP sa GRP na 
posible ang tigil-putukan at alyan- 
sa kung magkakasundo silang kum- 
prontahin ang dayuhan at pyudal 
na dominasyon. 

Taliwas dito, sinisikap ng rehi- 
meng Arroyo at mga imperyalistang 
amo nito na durugin ang rebolusyo- 
naryong kilusan at piliting sumuko 

ang NDFP sa pamamagitan ng ban- 
sag na “terorista” at pagpapatindi 
ng mga paglabag sa karapatang- 
tao, tulad ng pagdukot, pagtortyur 
at pagpaslang sa mga upisyal ng 
mga grupong party-list, mga pari, 
mga tagapagtaguyod ng karapa- 
tang-tao, mga abugado at mama- 
mahayag na pinaghihinalaan la- 
mang na may ugnay sa rebolusyo- 
naryong kilusan. Arogante ang re- 
himeng Arroyo sa pag-aakalang ma- 
pupuksa nga nito ang rebolusyona- 
ryong kilusan sa pamamagitan ng 
pagsasanay at kagamitang militar 
ng US para sa mga tropang papet. 
Bilang tugon, inatasan ng Partido 
ang BHB na sagpangin ang inisya- 
tiba sa pamamagitan ng paglulun- 
sad ng mga taktikal na opensiba la- 
ban sa napakaraming lantad na ma- 
hihinang bahagi ng kaaway. 

Gayunman, sakaling magtagum- 
pay ang malawak na nagkakaisang 
prente sa pagpapabagsak sa rehi- 
meng Arroyo at kung may sapat na 
bilang ng mga patriyotiko at prog- 
resibo sa transisyunal na konseho 
ng gubyerno, bukas ang NDFP na 
ipagpatuloy ang pakikipagnegosa- 
syong pangkapayapaan sa GRP at 
magpanukala ng tigil-putukan at 
alyansa sa layuning kumprontahin 
ang tatlong salot ng dayuhang mo- 
nopolyo kapitalismo, katutubong 
pyudalismo at burukrata kapitalis- 
mo. 

Sa loob at labas ng malawak na 
nagkakaisang prente, dapat magpa- 
lakas pa ang ligal na demokratikong 
kilusang masa sa pakikibaka sa re- 
himeng Arroyo. Gayundin ang ar- 
madong rebolusyonaryong kilusan. 
Bibilis ang pagdami ng mga mang- 
gagawa at nakapag-aral na kabata- 
ang aanib sa BHB. Sa pamamagitan 
ng kilusang masa, dapat dumami pa 
sa bilis na higit kailanman sa naka- 
raan ang mga aktibistang masa at 
mga Pulang mandirigma. Dapat si- 
lang marekrut sa Partido sa pinaka- 
madaling panahon. 

Kailangan natin ng daan-daan- 
libong kasapi ng Partido upang ma- 
gampanan ang gahiganteng mga 
tungkulin ng rebolusyon. Dapat na- 
ting itayo ang mga sangay at gru- 
po ng Partido sa mga pagawaan, li- 
nya ng transportasyon, baryo, 
plantasyon, organisasyong masa, 
institusyon at hukbong bayan. Mas 
maraming kadre at kasapi, mas 
epektibong mapamumunuan ng 
Partido ang rebolusyon. 

Binigyang-diin natin ang pa- 
ngangailangang ibagsak ang rehi- 
meng Arroyo. Upang makamit ito, 


kailangan nating magpunyagi sa 
pagpukaw, pag-oorganisa at pag- 
papakilos sa malawak na masa ng 
sambayanan. Kapagdaka'y maka- 
pag-iipon tayo ng rebolusyona- 
ryong lakas para baguhin ang ma- 
lakolonyal at malapyudal na siste- 
ma. Hindi sapat na maibagsak ang 
rehimeng Arroyo. Dapat nating 
pagsikapan ang ganap na katupa- 
ran ng kahilingan ng sambayanan 
para sa pambansang paglaya at de- 
mokrasya laban sa imperyalismong 
US at mga lokal na nagsasa- 
mantalang uri. [AB] 


a Habang pinati- 
pi tindi natin 
l 7 ang rebolu- 
'/ Syonaryong 
armadong paki- 
kibaka sa rehi- 
meng Arroyo, dapat na- 
ting patuloy na isulong 
ang reporma sa lupa at 
pagtatayo ng baseng 
masa sa kanayunan. 


iTto ang iba't ibang mga dokumento na ibinibigay ng gubyerno sa ilalim ng Presidential Decree 27 (ang batas sa 
reporma sa lupa sa ilalim ni Marcos) at ng Comprehensive Agrarian Reform Law (CARL) na nagsisilbing katibayan ng pagli- 
pat ng pag-aari ng lupa sa mga magsasaka. 


1Ang mga ito'y pawang mga sandatang nagdudulot ng labis na kapinsalaan sa buhay at mga ari-arian. Ang pagba- 
bawal sa mga sandatang ito ay malaon nang ipinananawagan ng mga organisasyong makatao. 

Patuloy na paigtingin 


ang mga taktikal na opensiba sa buong bansa 


at ibayong palakasin 


ang lahat ng rebolusyonaryong pwersa 


Komite Sentral 
Partido Komunista ng Pilipinas 


anibersaryo ng muling pagtatatag ng Partido Ko- 
munista ng Pilipinas (PKP) sa gabay ng teorya 
ng Marxismo-Leninismo-Mao- 

ismo. Ipagbunyi natin ang 
mga tagumpay ng Partido 
sa pamumuno sa paki- 
kibaka ng sambaya- 
nang Pilipino pa- 

ra sa pambansang 
paglaya at demok- 

Y rasya laban sa im- 
HA peryalismong 9 
l US at mga 


Be kagalakan nating ipagdiwang ang ika-37 


NaN 


lokal na mapagsamantalang uring malalaking kompra- 
dor at panginoong maylupa. 

Batiin natin ang lahat ng kadre at kasapi ng ating 
Partido, lahat ng Pulang kumander at mandirigma ng 
Bagong Hukbong Bayan (BHB), lahat ng aktibista sa 
iba't ibang organisasyong masa, lahat ng 
magkakaalyadong pwersa sa National Democratic Front 
of the Philippines (NDFP), lahat ng tauhan ng mga or- 
gano ng kapangyarihang pampulitika at ang malawak 
na masa ng sambayanan sa pagpupunyagi at pagkaka- 
mit ng maniningning na tagumpay sa kasalukuyang 
bagong demokratikong rebolusyon laban sa dayuhang 
monopolyong kapitalismo, katutubong pyudalismo 
Y at burukratang kapitalismo. 

Igawad natin ang pinakamataas na pagpu- 
== pugay sa ating mga rebolusyonaryong martir 
at parangalan natin sila sa kanilang buong- 
pusong paglilingkod sa sambayanan, ma- 
taas na diwa ng pagsasakripisyo at lahat 
ng ambag nila sa pagsusulong ng rebo- 
lusyonaryong pakikibaka. Inspirasyon natin sila 

para magkamit ng papalaking mga tagumpay. 
we Patuloy nating paigtingin ang mga taktikal 
na opensiba sa buong bansa at ibayo pang pala- 


| kasin ang lahat ng rebolusyonaryong pwersa. 


May matagalang bisa ang Ikalawang Dakilang Ki- 
lusang Pagwawasto sa pagpapalakas ng Partido. Na- 
\ iwasto natin ang mga suhetibistang kamaliang re- 
“sx bisyunista, empirisista at dogmatiko sa ideolohi- 
| ya, ang “Kaliwa” at Kanang oportunistang pagka- 


